বিএনপির তুমুল বিরোধিতার মধ্য দিয়ে বহুল আলোচিত নির্বাচন কমিশন (ইসি) গঠন সংক্রান্ত প্রস্তাবিত আইন জাতীয় সংসদে উত্থাপন করা হয়েছে। বিলে সার্চ কমিটির মাধ্যমে ইসি গঠনের প্রস্তাব করা হয়েছে। একই সঙ্গে আগে গঠিত সব নির্বাচন কমিশনের বৈধতাও দেওয়ার প্রস্তাব করা হয়েছে।\nগতকাল রবিবার স্পিকার ড. শিরীন শারমিন চৌধুরীর সভাপতিত্বে বেলা ১১টায় আইন, বিচার ও সংসদবিষয়ক মন্ত্রী আনিসুল হক ‘প্রধান নির্বাচন কমিশনার এবং নির্বাচন কমিশনার নিয়োগ বিল-২০২২’ সংসদে উত্থাপনের প্রস্তাব করেন। সেই প্রস্তাবে আপত্তি জানিয়ে বিএনপি দলীয় সংসদ সদস্য মো. হারুনুর রশীদ বিলটিকে ‘প্রশ্নবিদ্ধ’ ও ‘যাহা লাউ তাহা-ই কদু’ বলে মন্তব্য করেন।\nজবাবে সংবিধানের নির্দেশনার আলোকে ও জনগণের মতামতকে গুরুত্ব দিয়েই ওই বিলটি আনা হয়েছে বলে উল্লেখ করেন আইনমন্ত্রী আনিসুল হক। পরে বিএনপির প্রস্তাব কণ্ঠভোটে নাকচ হয়ে যায় এবং মন্ত্রী বিলটি সংসদে উত্থাপন করেন। বিলটি অধিকতর পরীক্ষা-নিরীক্ষার জন্য সংসদীয় স্থায়ী কমিটিতে পাঠানো হয়। কমিটিকে সাত দিনের মধ্যে প্রতিবেদন দিতে বলা হয়েছে। সংসদে উত্থাপিত বিলে বলা হয়েছে ‘প্রধান নির্বাচন কমিশনার এবং নির্বাচন কমিশনার নিয়োগদানের উদ্দেশ্যে রাষ্ট্রপতি কর্তৃক এর আগে গঠিত অনুসন্ধান কমিটির ও তৎকর্তৃক সম্পাদিত কার্যাবলি এবং ওই অনুসন্ধান কমিটির সুপারিশের ভিত্তিতে প্রধান নির্বাচন কমিশনার এবং নির্বাচন কমিশনারের নিয়োগ বৈধ ছিল বলিয়া গণ্য হইবে এবং ওই বিষয়ে আদালতে কোনো প্রশ্ন উত্থাপন করা যাবে না।’\nখসড়া আইনে সার্চ কমিটির কাজ সম্পর্কে বলা হয়েছে, এ কমিটি স্বচ্ছতা ও নিরপেক্ষতার নীতি অনুসরণ করে দায়িত্ব পালন করবে। আইনে বেঁধে দেওয়া যোগ্যতা, অযোগ্যতা, অভিজ্ঞতা, দক্ষতা ও সুনাম বিবেচনা করে সিইসি এবং নির্বাচন কমিশনার পদে নিয়োগের জন্য রাষ্ট্রপতির কাছে সুপারিশ করবে। এ অনুসন্ধান কমিটি সিইসি ও কমিশনারদের প্রতি পদের জন্য দুজন করে ব্যক্তির নাম সুপারিশ করবে। কমিটি গঠনের ১০ কার্যদিবসের মধ্যে সুপারিশ রাষ্ট্রপতির কাছে দেবে বলে বিলে উল্লেখ করা হয়েছে।\nবিলটি সংসদে উত্থাপনের বিষয়ে আপত্তি জানিয়ে বিএনপির সংসদীয় দলের নেতা মো. হারুনুর রশীদ বলেন, প্রস্তাবিত আইনটি জনগণের প্রত্যাশা, রাজনৈতিক দলগুলোর এবং সুশীল সমাজের প্রত্যাশার সঙ্গে সঙ্গতিপূর্ণ নয়। আমরা দীর্ঘদিন যাবৎ নির্বাচন কমিশনকে শক্তিশালী করার জন্য একটি আইন প্রণয়নের আহ্বান জানিয়ে আসছিলাম। কিন্তু যে বিলটি উত্থাপন করতে চাইছেন, সে বিল সম্পর্কে এরই মধ্যে বিভিন্ন রাজনৈতিক দল ও সুশীল সমাজ গণমাধ্যমে প্রতিক্রিয়া জানিয়ে আসছেন। বিএনপির পক্ষ থেকে প্রতিক্রিয়া ব্যক্ত করে বলা হয়েছে- ‘যাহা লাউ তাহা-ই কদু’।\nবিএনপি দলীয় সংসদ সদস্যের বক্তব্যের জবাব দিতে উঠে আইনমন্ত্রী আনিসুল হক বিএনপি-জামায়াত জোট সরকারের কার্যক্রম তুলে ধরেন। তিনি বলেন, বিএনপি নিজেরা নিজেরা নির্বাচনে জয়লাভের জন্য যত রকম কারসাজি- বিচারপতি আজিজ সাহেবকে দিয়ে কমিশন গঠন, এক কোটি ৩০ লাখ ভুয়া ভোটার তৈরি, একজন ব্যক্তিকে তত্ত্বাবধায়ক সরকারের প্রধান করার জন্য বিচারকদের বয়স ৬৫ থেকে বাড়িয়ে ৬৭ করেছিলেন। এটা উনারা কার সঙ্গে আলোচনা করে করেছিলেন? কারচুপি করে ক্ষমতায় আসার জন্য উনারা নিরবচ্ছিন্ন ইলেকশন করতে চেয়েছিলেন। মানে কারচুপি করে ক্ষমতায় আসার জন্য।


পাবলো শাহি / Pablo Sahi (1965) - Jessore, Jhenaidah, Magura, Narail\nজুন ২১, ২০২১, সোমবার দুপুর; ৩:২৩:১৫\nHome সাহিত্যিক / Litterateur > পাবলো শাহি / Pablo Sahi (1965)\nএই পৃষ্ঠাটি মোট 65738 বার পড়া হয়েছে\nপাবলো শাহি / Pablo Sahi (1965)\nজন্ম: ০১ জানুয়ারি ১৯৬৫, উপশহর, যশোর। চৌগাছা থানার নলভাঙা গ্রামে। ১ বছর বয়স থেকে উপশহরে। যশোরের উপশহরে আছেন সেই থেকে অধ্যাবধি। ভিতরে পড়াশুনার কাজে রাজশাহী ও ঢাকায় অবস্থান। বাবা কে এম সরোয়ার উদ্দিন ছিলেন বীর মুক্তিযোদ্ধা, শিক্ষক, প্রতিষ্ঠাতা- নিউটাউন উচ্চ বালিকা বিদ্যালয় ও ২৯নং সরকারি প্রাথমকি বিদ্যালয়, যশোর। যশোরের চৌগাছা- কোটচাঁদপুর অঞ্চলের অন্যতম মুক্তিযুদ্ধের সংগঠক। ২০০৯-এর ১৬ই ডিসেম্বর মার গেছেন। মা সৈয়দ শাহান আরা গৃহিনী। দাদা: এড়ান্দা কোটচাঁদপুরের পীর সৈয়দ গোলাম মহিউদ্দীন, নানা: কালীগঞ্জ, বারবাজারের বিশিষ্ট রাজনৈতিক ও সামাজিক ব্যক্তিত্ব সৈয়দ আব্দুর রহমান।\nশিক্ষাগত যোগ্যতা: ২৯ নং সরকারি প্রাথমিক বিদ্যালয়, যশোর থেকে ৫ম শ্রেণীতে ১ম স্থান ও বৃত্তি লাভ মাহমুদুর রহমান বহুমুখী উচ্চ বিদ্যালয়, যশোর থেকে ৮ম শ্রেণীতে ২য় স্থান ও বৃত্তি লাভ হাট বারবাজার হাই স্কুল, ঝিনাইদহ থেকে এস এস সি। একাদশ শ্রেণী পর্যন্ত যশোরেই। বাংলা বিষয়ে অনার্স ও এম এ রাজশাহী বিশ্ববিদ্যালয়। ‘বাংলাদেশের কবিতা: উত্তরাধিকার ও নতুন অর্জন (১৯৪৭ থেকে সমকাল)’-এই বিষয়ে পিএইচ ডি গবেষণা, ঢাকা বিশ্ববিদ্যালয়।\nঅধ্যাপক ও বিভাগীয় প্রধান, বাংলা, ঊপশহর মহিলা ডিগ্রী কলেজ, যশোর। ঢাকা বিশ্ববিদ্যালয়ের পি. এইচ. ডি. গবেষক, বাংলা একাডেমীর জীবন সদস্য, এশিয়াটিক স্যোসাইটি অব বাংলাদেশ সদস্য, বাংলাদেশ ইতিহাস সমিতির জীবন সদস্য, যশোর ইন্সটিটিউট এর জীবন সদস্য; রোগী কল্যাণ সমিতি যশোরের দাতা সদস্য, এস, এম, সুলতান আর্ট কলেজের অন্যতম প্রতিষ্ঠাতা, উপশহর মহিলা ডিগ্রী কলেজের প্রতিষ্ঠাতা সদস্য, জাতীয় শিক্ষা সপ্তাহ ২০০৪ সালের শ্রেষ্ঠ কলেজ শিক্ষক, সরকারি মাইকেল মধূসুদন মহাবিদ্যালয়ের সাংস্কৃতিক সংগঠন ‘উচ্চরণের’ প্রতিষ্ঠাতা ও প্রতিষ্ঠাকালীন সভাপতি, যশোর সাহিত্য পরিষদের প্রতিষ্ঠাতা সদস্য, পরিবেশ আন্দোলন ‘কুমার নদ’ গ্রুপের সভাপতি।\n১১বছর বয়সে প্রথম, প্রাইমারী স্কুলে পড়াকালীন সময়ে ‘স্বপ্ন’ নিয়ে কবিতা রচনা। ঐ বছর-ই ওটা ছাপা হয় মওলানা আকরাম খাঁ সম্পাদিত দৈনিক আজাদ পত্রিকায়। একই বছরে কলকাতার অভিনব অগ্রণী, দৈনিক সংবাদ ও সাপ্তাহিক দেশহিতৈষীতে তাঁর লেখা ছাপা হয়।\nলেখক হবার বাসনা নিয়ে লেখালেখি শুরু ৮৮-৮৯-এর দিকে। মূলত, লিটলম্যাগের কবি। ২০০৯ পর্যন্ত তিনি লিটলম্যাগের কমিটেড লেখক ছিলেন। সঙ্গত কারণে প্রতিশিল্প-এর ইস্তেহার তাঁর রচনা। এক সময় এই পত্রিকার সম্পাদনা পরিষদে যুক্ত ছিলেন। দৈনিকে লিখছেন ২০১০ থেকে।\nতাঁর প্রকাশিত উল্লেখযোগ্য গ্রন্থ:\n১) আজীজুল হকের কবিতা : ভাব ভাষা ও তাৎপর্য ভূর্জপত্র ১৪১২ বঙ্গাব্দ।\n২) আমাদের কোড আমাদের ইশারা এবং ভাষার বিনির্মাণ ভূর্জপত্র ১৪১২ বঙ্গাব্দ।\n৩) দূত সুড়ঙ্গের বীজ অনন্যা ১৪০০ বঙ্গাব্দ, ৪) ইহা এক অভিনব কাব্যভজনা প্রতিশিল্প ১৪০৬ বঙ্গাব্দ, ৫) ক্ষম ও নিঃশ্বাসযান ভূর্জপত্র ১৪০৭ বঙ্গাব্দ, ৬) মেঘবালিকার মুদ্রা ভূর্জপত্র ১৪০৭ বঙ্গাব্দ, ৭) বেহেশতি আদি বড় ও সহি হুরিনামা যাহা কেবল নরগণ পাঠ করিবেন ভূর্জপত্র ১৪০৭ বঙ্গাব্দ, ৮) শব্দবিশারদগণ কহেন উহা পেন্ডুলাম শরীরের গোলাকার মহাপ্রাণধ্বনি ভূর্জপত্র ১৪০৭ বঙ্গাব্দ, ৯) কহে কবি নবীন বাল্মীকি ভূর্জপত্র ১৪০৮ বঙ্গাব্দ, ১০) বর্ষা এবং আমাদের প্রাইভেসি-১ ভূর্জপত্র ১৪১০ বঙ্গাব্দ, ১১) ছলাপদ লেখে কবি শাহিপাদানাম ভূর্জপত্র ১৪১৪ বঙ্গাব্দ।\nতিনি শৈশব থেকেই সাহিত্য অনুরাগী। লিটল ম্যাগ মুভমেন্টের সঙ্গে যুক্ত।\nস্থায়ী ঠিকানা: ডি-৮২, উপশহর, যশোর ডাকসূচক ৭৪০১\nবইমেলা স্মারক সংখ্যা - ১


আমি ভয় পাচ্ছি……! – ইস্টিশন ব্লগ\nআমি ভয় পাচ্ছি……!\nAuthor: মুনিম ইমন Published Date: জুন ১৮, ২০১৬\nসত্যি আমি ভয় পাচ্ছি, আমি কিছু ভাবতে, চলতে, বলতে, করতেও ভয় পাচ্ছি! আমি এখন একখন্ড-একদলা ভয়ের পোঁটলা!\nআমি যে ভয় পাচ্ছি, তা বলতেও ভয় পাচ্ছি!\nআমি যে কেনো ভয় পাচ্ছি, তা বলতেও ভয় পাচ্ছি!\nমানে আমার ভয় পাওয়া, ভয়ের কারন সবকিছুই আবার ভয়মিশ্রিত! রাষ্ট্র স্বাধীন, কিন্তু আমি পরাধীন!\nরাষ্ট্র আমাকে অপরাধীর চেয়েও বড় অপরাধী বানিয়ে দিয়েছে! বাসা থেকে বের হলেই সঙ্গে একটা আই.ডি কার্ডের প্যারা উপহার দিয়েছে!\nএই ভয়ার্ত রাষ্ট্রে, ভয়ার্ত দেহটা বহন করতেও কষ্ট হচ্ছে! মনে হচ্ছে দিনকে দিন চিন্তার জায়গাটা, কলম ধরতে ব্যবহৃত আঙুলগুলো ও কী-বোর্ডে ব্যবহৃত আঙুলগুলো মানে দু’হাতের দশটা আঙুলকে বুঝিয়ে দিতে হবে, তোমরা স্বাধীন নও! তুমি আর প্রতিবাদে ব্যবহৃত শব্দগুলো ভাবতেও পারো না, লিখতেও পারো না!\nমনে হচ্ছে আমি এই রাষ্ট্রের জন্ম-বসবাস অথবা দখলিসূত্রে বাসিন্দামাত্র, কিন্তু ওরা কয়েকজন এই রাষ্ট্রের ক্রয়সূত্রে মালিক! মানে তারা আমার কাছে রাষ্ট্রের ভূমি রায়তীসূত্রে থাকতে দিয়েছে মাত্র!\nঈশ্বর আমাকে জীবনটা দিয়ে প্রচন্ড রকম ফাঁসিয়ে দিয়েছেন!\nরাষ্ট্র যখন ইচ্ছা তার প্রয়োজনে আইনগুলো নিজেদের দিকে ঘুরিয়ে নিচ্ছে!\nরাষ্ট্রের কাছে আবেদন করবো, বাংলা একাডেমির অভিধান থেকে সব ধরনের প্রতিবাদের শব্দগুলো বাতিল করা হোক! এই শব্দগুলো অপ্রয়োজনীয়! যে শব্দগুলো শিখার পর বলার-ব্যবহার করার স্বাধীনতা নাই, সেই শব্দগুলো অভিধানে জঞ্জাল ছাড়া আর কিছুই না! অযথা অভিধানটা ভারী হয়ে থাকবে কেনো?\nভয়ের আতিশয্যে আক্রান্ত এই রাষ্ট্রে ভয়ের জয় হোক! কারন ভয় বেঁচে থাকলে যে রাষ্ট্রযন্ত্র-ক্ষমতা সবই টিকে থাকবে!\nআমার ঘর পুড়ে যাক\nতবু রাষ্ট্র বেঁচে থাক,\nক্ষমতাও টিকে থাকুক\nমহাজন ভালো থাকুক।।\nপ্রাসঙ্গিক রেফারেন্স : “সমালোচনা করতে ভয় পেয়ে বেশিরভাগ ক্ষেত্রে নানা ছায়া-শব্দ ব্যবহার করা হচ্ছে।” বাংলা ট্রিবিউনে সাম্প্রতিক বিষয়ে প্রকাশিত একটি সংবাদের শেষ দু’লাইন।\nসংখ্যালঘু ছাই →


Duralone in Bengali এর ব্যবহার, ডোজ, পার্শ্বপ্রতিক্রিয়া, উপকার, বিক্রিয়া এবং সতর্কতা - Duralone-er byabohar, dose, parshoprotikriya, upokar, bikriya abong sotorkobarta\nDuralone in Bengali\nDuralone মূল্য এবং প্যাক সাইজ । - Duralone Price and Pack Size in Bengali - Duralone Mulyo abong pack size\nDuralone4Mg Tablet ₹38.0 दवा खरीदें\nDuralone 8 Mg Tablet ₹77.0 दवा खरीदें\nDuralone 16 Mg Tablet ₹150.0 दवा खरीदें\nDuralone की जानकारी\nDuralone উপকারিতা এবং ব্যবহার ।- Duralone Benefits & Uses in Bengali- Duralone upokarita abong byabohar\nDuralone ডোজ এবং ব্যবহারের নিয়ম ।- Duralone Dosage & How to Take in Bengali - Duralone dose abong byaboharer niyom\nDuralone পার্শ্বপ্রতিক্রিয়া- Duralone Side Effects in Bengali- Duralone parshoprotikriya\nDuralone সংশ্লিষ্ট সতর্কবার্তা- Duralone Related Warnings in Bengali- Duralone sonsholisto sotorkobarta\nঅন্য ওষুধের সঙ্গে Duralone -এর মারাত্মক বিক্রিয়া।- Severe Interaction of Duralone with Other Drugs in Bengali- onno osudher songe Duralone-er marattok bikriya\nDuralone কনট্রাইনডিকেশন- Duralone Contraindications in Bengali- Duralone kontraindication\nDuralone সম্পর্কিত প্রায়শ জিজ্ঞাস্য প্রশ্নাবলী।- Frequently asked Questions about Duralone in Bengali- Duralone somporkito praysho gigyasha prosnaboli\nDuralone খাদ্য এবং অ্যালকোহলের সঙ্গে Duralone -এর বিক্রিয়া।- Duralone Interactions with Food and Alcohol in Bengali- khaddo abong alchoholer songe Duralone-er bikriya\nDuralone উপকারিতা এবং ব্যবহার । - Duralone Benefits & Uses in Bengali - Duralone upokarita abong byabohar\nনিম্নলিখিত বিষয়গুলি চিকিৎসার জন্য Duralone ।\nDuralone ডোজ এবং ব্যবহারের নিয়ম । - Duralone Dosage & How to Take in Bengali - Duralone dose abong byaboharer niyom\nDuralone এর উপাদানগুলি - Duralone Active Ingredients in Bengali - Duralone-er upodanguli\nDuralone পার্শ্বপ্রতিক্রিয়া - Duralone Side Effects in Bengali - Duralone parshoprotikriya\nযখন Duralone ব্যবহার হয়েছে তখন গবেষণায় নিম্নলিখিত পার্শ্বপ্রতিক্রিয়া দেখা গিয়েছে।\nDuralone সংশ্লিষ্ট সতর্কবার্তা - Duralone Related Warnings in Bengali - Duralone sonsholisto sotorkobarta\nগর্ভবতী মহিলাদের জন্য Duralone কি নিরাপদ?\nঅন্তঃসত্ত্বা মহিলাদের ক্ষেত্রে Duralone -এর সামান্য পার্শ্বপ্রতিক্রিয়া হতে পারে। যদি আপনি এর ক্ষতিকর প্রভাব অনুভব করেন তাহলে অবিলম্বে ওই ওষুধ নেওয়া বন্ধ করুন এবং চিকিৎসকের পরামর্শ ছাড়া Duralone নেবেন না।\nবুকের দুধ খাওয়ানোর সময় কি Duralone নিরাপদ?\nযে সব মায়েরা শিশুদের বুকের দুধ খাওয়াচ্ছেন তাঁরা Duralone এর পার্শ্বপ্রতিক্রিয়া অনুভব করতে পারেন। যদি আপনি এর প্রভাব অনুভব করেন তাহলে অবিলম্বে Duralone নেওয়া বন্ধ করুন।চিকিৎসকের সঙ্গে কথা বলুন এবং তাঁর পরামর্শ নিয়ে আবার ওষুধ নেবেন।\nকিডনির (বৃক্ক) ওপর Duralone-এর প্রভাব কী?\nবৃক্কএর ওপর Duralone এর পার্শ্বপ্রতিক্রিয়া আছে। যদি আপনি আপনি শরীরে কোনও পার্শ্বপ্রতিক্রিয়া অনুভব করেন তাহলে অবিলম্বে ওই ওষুধ নেওয়া বন্ধ করুন। তিনি যা বলবেন সেই মোতাবেক চলুন। "\nলিভারের (যকৃত) ওপর Duralone-এর প্রভাব কী?\nDuralone এর কারণে যকৃৎ ক্ষতিগ্রস্ত হতে পারে। যদি আপনি ওষুধের কারণে শরীরে কোনও কুপ্রভাব লক্ষ করেন তাহলে ওষুধ নেওয়া বন্ধ করুন। চিকিৎসকের সঙ্গে পরামর্শ করে আবার তা নিতে শুরু করুন।\nহার্টের (হৃদপিণ্ড) ওপর Duralone-এর প্রভাব কী?\nDuralone এর কারণে হৃদয় ক্ষতিগ্রস্ত হতে পারে। যদি আপনি ওষুধের কারণে শরীরে কোনও কুপ্রভাব লক্ষ করেন তাহলে ওষুধ নেওয়া বন্ধ করুন। চিকিৎসকের সঙ্গে পরামর্শ করে আবার তা নিতে শুরু করুন।\nঅন্য ওষুধের সঙ্গে Duralone -এর মারাত্মক বিক্রিয়া। - Severe Interaction of Duralone with Other Drugs in Bengali - onno osudher songe Duralone-er marattok bikriya\nরোগীর ওপর মারাত্মক পার্শ্বপ্রতিক্রিয়া হতে পারে বলে নিম্নলিখিত ওষুধগুলির সঙ্গে Duralone একযোগে নেওয়া উচিত নয়।\nDuralone কনট্রাইনডিকেশন - Duralone Contraindications in Bengali - Duralone kontraindication\nআপনি যদি নিম্নলিখিত কোনও রোগে আক্রান্ত হন তাহলে যতক্ষণ না আপনার চিকিৎসক আপনাকে পরামর্শ দিচ্ছেন ততক্ষণ আপনি Duralone নেবেন না।\nDuralone সম্পর্কিত প্রায়শ জিজ্ঞাস্য প্রশ্নাবলী। - Frequently asked Questions about Duralone in Bengali - Duralone somporkito praysho gigyasha prosnaboli\nএই Duralone কি অভ্যাস বা আসক্তি হয়ে ওঠে?\nনা, Duralone-এ আসক্ত হওয়ার কোনও নজির নেই।\nএই Duralone খেলে আপনার ঘুম ঘুম ভাব আসবে না, কাজেই আপনি গাড়ি বা ভারী যন্ত্র চালাতে পারেন।\nহ্যাঁ, তবে Duralone খাওয়ার আগে চিকিৎসকের সঙ্গে পরামর্শ করা জরুরি।\nমানসিক অসুস্থতা সারাতে Duralone কার্যকরী হয় না।\nDuralone খাদ্য এবং অ্যালকোহলের সঙ্গে Duralone -এর বিক্রিয়া। - Duralone Interactions with Food and Alcohol in Bengali - khaddo abong alchoholer songe Duralone-er bikriya\nখাদ্যের সঙ্গে Duralone -এর বিক্রিয়া ।\nDuralone এর সঙ্গে খাদ্যের কী বিক্রিয়া দেখা দিতে পারেতার তথ্য পাওয়া যায়নি কারণ এই বিষয়ে উল্লেখযোগ্য গবেষণা হয়নি।\nআলকোহল এবং Duralone -এর বিক্রিয়া।\nDuralone এর সঙ্গে অ্যালকোহল গ্রহণের কারণে কী প্রতিক্রিয়া দেখা দিতে পারে তার তথ্য পাওয়া যায়নি কারণ এই বিষয়ে গবেষণা হয়নি।\nDuralone -এর পরিবর্ত - Substitutes for Duralone in Bengali\nDuralone के लिए सारे विकल्प देखें\nআপনি বা আপনার পরিবারে কি কেউ Duralone নেন? দয়া করে একটা সমীক্ষা করুন এবং অন্যদের সাহায্য করুন।\nআপনি কি ডাক্তারের পরামর্শে Duralone ব্যবহার করেছেন?\nআপনি Duralone এর কতটা পরিমাণ সেবন করেছেন?\nআপনি কি খাবার পরে অথবা খাবার আগে Duralone সেবন করেন?\nআপনি কোন সময়ে Duralone সেবন করেন?


প্রিয়জনের আত্মহত্যাজনিত শোকের নানা দিক\nডঃ নন্দিনী মুরলী\n08 Aug, 2019, 12:58 am\nআত্মত্যাজনিত দুঃখের অভিজ্ঞতা আমাদের মনে রহস্যের আড়ালে এক অনন্য দৃষ্টিকোণের জন্ম দেয়। একটা আত্মহত্যার ঘটনা ঘটার পর 'কেন' আত্মহত্যা ঘটল সে সম্পর্কে আমরা গভীর অনুসন্ধান করি এবং আমাদের জীবনে এই 'কেন'-র নতুন ব্যাখ্যা আমরা আবিষ্কার করি।– অ্যালান উলফেল্ট তাঁর অ্যান্ডারস্ট্যান্ডিং ইওর সুইসাইড গ্রিফ-এ একথা বলেছেন।\nআত্মহত্যাজনিত মৃত্যু খুবই রহস্যজনক, গোলমেলে এবং বিভ্রান্তকর। হিংস্রতা, কারোর হঠাৎ মৃত্যু ঘটা প্রভৃতি ঘটনাগুলো আমাদের আত্মরক্ষার প্রত্যেকটি প্রথাসিদ্ধ আচরণ বা নিয়মকে লঙ্ঘন করে। প্রিয়জনের আত্মহত্যাজনিত মৃত্যুশোকের মোকাবিলা আমাদের কাছে এক ভীষণ চ্যালেঞ্জের বিষয় হয়ে উঠলেও, ঘটনাটি পারিপার্শ্বিকগতভাবে তেমন অগ্রাধিকার বা প্রাধান্য পায় না।\nআত্মহত্যাজনিত মৃত্যুশোক (এর সঙ্গে রয়েছে- মানুষকে খুন করা, কোনও আকস্মিক দুর্ঘটনা ঘটা এবং প্রাকৃতিক বিপর্যয়ের ফলে মৃত্যুর ঘটনাও) মানুষের মনে একপ্রকার ক্ষতের জন্ম দেয়। আমার জীবনে প্রিয়জনের আত্মহত্যাজনিত মৃত্যুশোক দেখা দিয়েছিল আমার স্বামীর মৃত্যুর মধ্যে দিয়ে, যা ছিল আমার কাছে আকস্মিক, অপ্রত্যাশিত, বেদনাদায়ক এবং স্তব্ধ হয়ে যাওয়ার মতো একটি ঘটনা। আমি আমার জীবনসঙ্গীকে হারিয়ে শুধু শোকগ্রস্ত হয়ে পড়েছিলাম তা নয়, মানসিকভাবেও ভীষণ আঘাত লেগেছিল আমার। আর এতটাই আঘাত লেগেছিল যে আত্মহত্যার মতো ঘটনার রহস্য, তার পিছনে একজন মানুষের মানসিক অবস্থান, অভিপ্রায় ঠিক কেমন হতে পারে প্রভৃতি বিষয়গুলো উদ্‌ঘাটন করার চেষ্টাও করেছিলাম।\nআত্মহত্যার মতো একটা বিষয় নিয়ে কথাবার্তা বলা খুব সহজ নয়। খোলাখুলি আত্মহত্যার ঘটনা ব্যাখ্যা বা বর্ণণার ক্ষেত্রে মানুষের মনে একটা কলঙ্ক ও লজ্জাবোধ দেখা দেয়। যার ফলে আত্মহত্যার ঘটনা নিয়ে মানুষ তেমন মুখ খোলে না অর্থাৎ চুপ করে থাকে এবং বিষয়টিকে গোপন করতে চায়। আত্মহত্যাকে সাধারণত মানুষের ব্যক্তিগত বিষয় হিসেবে ধরা হয় এবং এর জন্য মানুষের আচরণগত সমস্যা বা সীমাবদ্ধতাকেই দায়ী করা হয়। আত্মহত্যাকে জনস্বাস্থ্যগত সমস্যা হিসেবে বিচার করা হয় না এবং এর সামাজিক প্রভাবকেও স্বীকার করা হয় না।\nআত্মহত্যার ঘটনার প্রকাশ, তার প্রভাব সম্পর্কে মানুষের নেতিবাচক গতানুগতিক ধারণার জন্য এই আত্মঘাতী অভিযানের শোক একপ্রকার কৃত্তিমতার আবর্তে ঘুরপাক খায়। তাই এই ঘটনার ফলে শোকগ্রস্ত একজন মানুষ সমাজে নিঃসঙ্গ, বিচ্ছিন্ন হয়ে পড়ে এবং ভয়ানক অভিজ্ঞতার মুখোমুখি হয়। আত্মহত্যাজনিত মৃত্যুই একমাত্র মৃত্যু যেখানে মৃত্যুর আসল কারণকে স্বীকার করা যায় না, বা তা লুকিয়ে রাখতে হয় বা মৃত্যুর এমন একটা কারণ তুলে ধরা হয় যা সমাজে গ্রহণযোগ্য হয়ে উঠতে পারে। কারণ আমাদের সমাজে, সংস্কৃতিতে এবং ধর্মে আত্মহত্যাকে একপ্রকার নিষিদ্ধ ঘটনা হিসেবে গণ্য করা হয়। আত্মহত্যার মতো ঘটনার পর আমরা দিশাহারাভাবে লজ্জা বোধ করি এবং অপ্রস্তুত হয়ে পড়ি। আমাদের মধ্যে যেন আত্মহত্যাজনিত মৃত্যুর উদ্দেশ্যকে নতুন করে খোঁজার একটা তাগিদ গড়ে ওঠে এবং এধরনের মৃত্যুকে স্বীকার্য করে তোলার খাতিরে আমরা নতুন কারণের রচনা করি, মৃত ব্যক্তি, আমাদের পরিবার এবং আমাদের নিজেদের জন্য।\nআত্মহত্যায় মৃত মানুষের পরিবারের জীবিত সদস্যদের মধ্যে একপ্রকার অপরাধবোধ তাড়া করে বেড়ায় এবং অধিকাংশ জীবিত সদস্যের মনে কয়েকটি মৌলিক প্রশ্ন বারবার উঠে আসে - কেন আমরা বা আমি আত্মহত্যার ঘটনা যে ঘটতে পারে তা আঁচ করতে পারলাম না এবং মৃত্যু প্রতিরোধ করতে পারলাম না? আমরা মৃত ব্যক্তির কাজকর্ম এবং তাদের নেওয়া সিদ্ধান্তের জন্য নিজেদের দায়ী মনে করি। তাই আমরা সামঞ্জস্যহীনভাবে নিজেদের শোক নিয়ে নানা কথা ভাবতে থাকি; আত্মহত্যার মধ্য দিয়ে কেন একজন মানুষ তার জীবন শেষ করে দিল বা তার আত্মহত্যা করার পিছনে কী উদ্দেশ্য ছিল তা খোঁজার চেষ্টা করি।\nএছাড়া, যে করেই হোক এই ঘটনাকে অর্থবহ করার উদ্দেশ্য নিয়ে নিজেদের মনস্তত্ত্বের গভীর বিশ্লেষণ করি। আত্মহত্যাজনিত মৃত্যুর কারণ এবং তার প্রেক্ষাপটকে নিজেদের ভূমিকা বিশ্লেষণ করার জন্য আমাদের মনে শোকের পাশাপাশি এই জটিল ধাঁধা সমানে ঘুরপাক খেতে থাকে। অনেকটা সময় ধরে এমনটা করার পরে কোনও এক সময় সত্যিকে উপলব্ধি করতে পারি যে আমরা যতই চেষ্টা করি না কেন আমরা কখনোই একটা বিষয়ে নিশ্চিত হতে পারব না যে আমাদের প্রিয়জন কেন আত্মহত্যার পথ বেছে নিলেন। নিজেদের সারিয়ে তোলার জন্য, আমরা, যাদের প্রিয়জন আত্মহত্যা করেছেন, তাদের এই অস্বস্তিকর সত্যের মুখোমুখি হতে হবে এবং তাকে মেনে নিতে হবে।\n''একটা আত্মহত্যার ঘটনা আপনার নিজের জীবনের গতি-প্রকৃতি, অন্যদের সঙ্গে আপনার সম্পর্ক এবং আপনার নিজস্ব পৃথিবীটাকে একেবারে তছনছ করে দিতে পারে''- ডঃ জন জর্ডন তাঁর 'আফটার সুইসাইড লস: কোপিং উইথ ইওর গ্রিফ' বইতে একথা লিখেছেন। প্রিয়জন সম্পর্কে আমাদের মনের অনুভূতিগুলোকে একেবারে চূর্ণবিচূর্ণ করে দেয় আত্মহত্যার ঘটনা। সেই সঙ্গে কাছের মানুষের সঙ্গে গড়ে ওঠা সম্পর্কগুলোও নষ্ট হয়ে যায়। আমাদের বাস্তবতাগুলোর অস্তিত্ব হারিয়ে যায়। সহসাই আমরা রূঢ় বাস্তবের মুখোমুখি হই এবং আমরা নিজেদের বারবার জিজ্ঞাসা করি যে আমরা কি সত্যিই আদৌ আমাদের প্রিয়জনকে ভালো করে চিনতাম বা জানতাম? অথবা আমরা কি এতদিন অপরিচিত কোনও ব্যক্তির সঙ্গে সম্পর্ক গড়েছিলাম?\nআত্মহত্যার মধ্যে দিয়ে একজন মানুষ মারা যাওয়ার পরে তার চারপাশে থাকা জীবিত মানুষজনকে বারবার অনেক কিছু বিষয়ের মুখোমুখি হতে হয়। প্রথমত, আত্মহত্যার মতো রহস্যজনক মৃত্যুর পিছনে কী অর্থ থাকতে পারে তা জানা আমাদের কাছে জরুরি হয়ে ওঠে। আত্মহত্যাজনিত রহস্যের কিনারা করার চেষ্টা করি আমরা, এই মৃত্যুর পিছনে আমরা আমাদের দায়িত্ব ও ভূমিকাকে খুঁজে বের করার চেষ্টা করি। সেই সঙ্গে আমরা নিজেদের উপর রাগ করি, নিজেদের অপরাধী বলে ভাবি এবং নিজেদেরকে দোষারোপ করি। এভাবে এই অদম্য অনুভূতিগুলোর ঢেউ-এ আমরা নিজেকে ভাসিয়ে দিই। আসলে সামাজিক দৃষ্টিভঙ্গীর দিক থেকে আত্মহত্যা করা যে মহা পাপ ও অপরাধ- সেই বোধটাই আমাদের এসব অদম্য অনুভূতিগুলোকে ফুলিয়ে-ফাঁপিয়ে তোলে ও আমাদের মধ্যে সেগুলোকে একেবারে গেঁথে দেয়।\n''আত্মহত্যা হল একপ্রকার জটিল ধাঁধা''- এমনই মত জন জর্ডন –এর। আত্মহত্যাজনিত মৃত্যুর ক্ষেত্রে মৃত ব্যক্তিকে অপরাধী হিসেবে বিবেচনা করা হয়। কিন্তু অন্যান্য মৃত্যুর ঘটনাকে এভাবে বিবেচনা করা হয় না। আত্মহত্যার ঘটনায় প্রিয়জনকে হারানো মানুষ এমন একটা দ্বিধা কঠিন পরিস্থিতির মধ্যে পড়ে যেখানে পারস্পরিক দ্বন্দ্বের কারণে তারা সেই পরিস্থিতি থেকে পালানোর পথ পায় না। একদিকে আমার মনে হতো যে আমার স্বামী তাঁর প্রতি আমার ভালোবাসাকে প্রত্যাখ্যান করেছে। আত্মহননের মাধ্যমে সে যেন আমাকে ত্যাগ করেছে। এই ভেবে আমার রাগ হতো। তেমনই অন্যদিকে এই দুঃখজনক ঘটনা আমি প্রতিরোধ করতে পারিনি বলে নিজের উপরেও আমার খুব রাগ ছিল। মানুষ আত্মহত্যার মতো একটা বিষয় কেন বেছে নেয় সেই প্রশ্নের কোনও জবাব এখনো মেলেনি। আত্মহত্যা কি স্বেচ্ছাকৃত? এটা কি মানুষের স্বাধীন ইচ্ছাশক্তির দ্বারা প্ররোচিত? নাকি মানসিক চাপ, অনিয়ন্ত্রিত মানসিক সমস্যা এবং পরিস্থিতির দ্বারা প্রভাবিত হয়ে মানুষ তার জীবন নিজে হাতে শেষ করে দেয়?\nআত্মহত্যার ঘটনার পরে অধিকাংশ মানুষ যখন আমাদের স্বান্ত্বনা দেয় তখন তারা আমাদের একটাই প্রশ্ন করে কেন এই আত্মহত্যার ঘটনা ঘটল। যখন আমার জীবনে এমন ঘটনা ঘটেছিল তখন আমি দেখলাম যে আমি আমার স্বামীর গুণগান করছি, ওর পেশাগত এবং ব্যক্তিগত বিশেষত্বের কথা বলছি। কিন্তু বাস্তব পরিস্থিতি যে তত সহজ নয় এবং আত্মহত্যার ব্যাখ্যা যে এককথায় করা যায় না তা আমার জানা ছিল না বলে আমি আমাদের দুজনকেই আত্মহত্যার দায় থেকে মুক্ত করার চেষ্টা করছিলাম। অন্যান্য মৃত্যুর ক্ষেত্রেও কি এমনই ঘটনা ঘটে? কিছু মানুষ আন্তরিকতার সঙ্গে সমবেদনা জানিয়েছিল। তবে সামগ্রিকভাবে আমি সমানুভূতি ও সমবেদনার ঘাটতি অনুভব করেছিলাম। আমার শোকের কারণ যদি ‘স্বাভিবিক’ অথচ আচমকা মৃত্যু হতো তাহলে আমার ধারনা যে মানুষের প্রতিক্রিয়া অনেক বেশি সহযোগিতাপূর্ণ হতো।\nআত্মহত্যার দ্বারা যে সামাজিক সম্পর্কগুলো বিপর্যস্ত হয়ে পড়ে সে বিষয়টা আমার কাছে আদৌ আশ্চর্যজনক বলে মনে হয় না। আত্মহত্যার কারণে প্রিয়জন হারানো মানুষের মনে একটাই ভয় থাকে যে বন্ধুবান্ধব ও পরিবারের লোকেরা এই ঘটনার জন্য কী বলবে বা তারা কীভাবে ঘটনাটিকে ব্যাখ্যা করবে। এবং অধিকাংশ মানুষ এই বিষয়ে অনিশ্চিত এবং অজ্ঞ যে আত্মহত্যার দ্বারা কারোর প্রিয়জন মারা গেলে তার সামনে ঠিক কীভাবে শোক প্রকাশ করা উচিত। অনিশ্চিয়তার কারণ হল অস্বস্তি, এবং অজ্ঞতা কারণ হল আত্মহত্যাকে অবমাননা এবং প্রত্যাখ্যান করা। এই দোটানা ও অস্পষ্টতার জন্যই প্রিয়জনের মৃত্যুর পর শোকগ্রস্ত মানুষ সমাজ থেকে বিচ্ছিন্ন এবং নিঃসঙ্গ হয়ে পড়ে।\nজর্ডানের মতে আত্মহত্যাজনিত মৃত্যু একটা পরিবারের মধ্যে যোগাযোগের আদান- প্রদানগত সমস্যার সৃষ্টি করে। মৃত্যুর কারণ তারা কতটা খোলাখুলি ভাবে প্রকাশ করতে ইচ্ছুক, সেই বিষয় নিয়ে অধিকাংশ পরিবার মানসিক দোটানায় ভোগেন। আত্মহত্যার পিছনে কী কারণ ছিল তা প্রকাশ করা হবে কী না, তাই নিয়ে পরিবারের মধ্যে মতের অমিল থেকে ভাঙন দেখা দেয়। তবে অধিকাংশ পরিবারই আত্মহত্যার ঘটনাকে গোপন রাখার পক্ষে থাকে এবং এর প্রভাব পরিবারের সদস্যদের দুর্ঘটনাটির সঙ্গে আপস করে দুঃখ কাটিয়ে উঠার উপর পরে। আত্মহত্যার পরিণাম হিসেবে পরিবারগুলোর মধ্যে দ্বন্দ্বের সৃষ্টি হয়, ঘটনার বর্ণনা একই ভাবে করতে না পারার কারণে পরিবারের সদস্যদের মধ্যে পারস্পরিক সংযোগ হারিয়ে যায়, এবং একাধারে বিচ্ছেদের যন্ত্রণা ও পারস্পরিক মন কষাকষি শুরু হয়। এসব জটিলতার ফলেই প্রাথমিকভাবে পরিবারের সদস্যদের মনে আঘাত লাগে এবং প্রিয়জনের মৃত্যুতে শোকবিহ্বল এসব মানুষজন তাদের জীবনের এই সন্ধিক্ষণে দাঁড়িয়েও বৃহত্তর সমাজের কাছ থেকে মূল্যবান সাহায্যটুকুও পায় না।\nডঃ নন্দিনী মুরলী পেশাদারী ভাবে যোগাযোগ, লিঙ্গ এবং বৈচিত্র্য নিয়ে কাজ করেন। সম্প্রতি নিজের প্রিয়জনকে আত্মহত্যায় হারানোর পর তিনি এম এস চেল্লামুথু ট্রাস্ট অ্যান্ড ফাউন্ডেশনের সাথে হাত মিলিয়ে স্পিক নামে একটি উদ্যোগ শুরু করেন, যার মূল উদ্দেশ্য হল আত্মহত্যা ও মানসিক স্বাস্থ্য বিষয়ে মানুষের মধ্যে সচেতনতা বাড়িয়ে তোলা।\nডাঃ নন্দিনী মুরলী


বাকেরগঞ্জে স্কুল ছাত্রী ধর্ষণের শাস্তি টিসি! - Gournadi.com\nপ্রচ্ছদ/আর্কাইভ/বাকেরগঞ্জে স্কুল ছাত্রী ধর্ষণের শাস্তি টিসি!\nবাকেরগঞ্জে স্কুল ছাত্রী ধর্ষণের শাস্তি টিসি!\nদানিসুর রহমান লিমন, বাকেরগঞ্জ ॥ বাকেরগঞ্জ উপজেলার বোয়ালিয়া জেএম মাধ্যমিক বিদ্যালয়ের নবম শ্রেনীর এক ছাত্রী (১৩)কে একই স্কুলের দুই বখাটে ছাত্র ধর্ষন করেছে বলে এলাকায় চাঞ্চল্যের সৃষ্টি হয়েছে। ধর্ষণের ৮ দিন অতিবাহিত হলেও বিচার পায়নি ধর্ষিতার পরিবার। এ ঘটনায় অভিযুক্ত ওই ২ ছাত্রকে স্কুল থেকে ট্রান্সফার সার্টিফিকেট (টিসি) দিয়েছে বলে জানিয়েছে স্কুল কমিটি।\nসূত্রমতে, প্রতিদিনের ন্যায় গত বৃহস্পতিবার বিদ্যালয়ের কার্যক্রম চলার পূর্বে সকাল ৮টার সময় একই স্কুলের দশম শ্রেনীর ছাত্র শাহজাহানের বখাটে ছেলে শাহেন শাহ্ ও বিদ্যালয়ের নাইট গার্ড মোস্তফা কাজীর ছেলে রাজু কাজী ২জনে মিলে নবম শ্রেণীর ওই ছাত্রীকে দশম শ্রেণীর একটি কক্ষে মুখ চেপে পর্যায়ক্রমে ধর্ষণ করে। বিষয়টি এলাকায় জানাজানি হলেও ক্ষমতাসীনদের চাপ এবং ধর্ষক শাহেন শাহর পিতা শাহজাহানের টাকার গরমে আইনের সাহায্য নিতে পারছে না ধর্ষিতার পিতা অসহায় শামীম হাওলাদার। মিমাংসার কথা বলে স্কুলের ম্যানিজিং কমিটি ও প্রভাবশালীরা কালক্ষেপন করতে থাকে। অবশেষে গত ২এপ্রিল স্কুল কমিটির সদস্যরা সালিশ-বৈঠক বসায়। এতে অভিযুক্ত ধর্ষক দুই ছাত্র শাহেন শাহ্ ও রাজুকে ট্রান্সফার সার্টিফিকেট দেয়া হয়। তবে ধর্ষণের বিষয়টি ধামাচাপা দিতে এলাকার প্রভাবশালীরা চেষ্টা চালিয়ে যাচ্ছে। এ ব্যাপারে নাম প্রকাশ না করা শর্তে এক অভিভাবক জানায়, কৃষি কাজ করে তার মেয়েকে পড়াশুনা করতে ওই স্কুলে পাঠাচ্ছেন। কিন্তু এ ধরণের ঘটনা ঘটতে থাকলে তার মেয়ের পড়াশুনা বন্ধ করে দেয়া ছাড়া কোন উপায় থাকবে না বলে জানান।\nএদিকে এ ঘটনার পর থেকে এলাকায় তীব্র উত্তেজনা বিরাজ করছে। স্কুলের প্রধান শিক্ষক বলেন, মেয়েটির বাবা ইভটিজিংয়ের লিখিত অভিযোগ দিয়েছে। শুধুমাত্র ইভটিজিংয়ের জন্য ওই দু’ছাত্রকে টিসি দেয়া হয়েছে কেনো জানতে চাইলে তিনি নিশ্চুপ থাকেন। ধর্ষিতার বাবা শামীম হাওলাদার জানান, লোকদেখানো বিচার করে অভিযুক্তদের বহিস্কার করা হয়েছে। তবে তিনি এতে সন্তুষ্ট নন। বিদ্যালয় ম্যানেজিং কমিটির সভাপতি হারুন-অর- রশিদ সিকদার জানান, তিনিও এ রকম একটি ঘটনা ঘটেছে বলে শুনেছেন। তবে অভিযুক্ত দুই ছাত্রকে টিসি দেওয়া হয়েছে বলে জানান। বাকেরগঞ্জ থানার অফিসার ইনচার্জ নুরুল ইসলাম পিপিএম জানান, এ বিষয়ে লিখিত অভিযোগ পেলে তিনি অভিযুক্তদের এবং ঘটনা ধামাচাপা দেয়ার অপচেষ্টার জন্য অভিভাবকদের বিরুদ্বে আইনানুগ ব্যবস্থা নিবেন।


ঢাকায় এসেছেন দক্ষিণ কোরিয়ার প্রধানমন্ত্রী লি\nতিনদিনের সফরে ঢাকায় এসেছেন দক্ষিণ কোরিয়ার প্রধানমন্ত্রী লি নাক-ইয়োন। প্রধানমন্ত্রী শেখ হাসিনার আমন্ত্রণে গতকাল শনিবার সন্ধ্যায় তিনি ঢাকা এসেছেন। পররাষ্ট্র মন্ত্রণালয় সূত্র জানায়, দক্ষিণ কোরিয়ার প্রধানমন্ত্রী গতকাল শনিবার সন্ধ্যায় হযরত শাহজালাল আন্তর্জাতিক বিমানবন্দরে পৌঁছালে তাকে স্বাগত জানান পররাষ্ট্রমন্ত্রী ড. এ কে আবদুল মোমেন। চার দেশ সফরের অংশ হিসেবে প্রথমেই ঢাকা এসেছেন লি নাক ইয়োন।\nতিনি ১৩-২১ জুলাই সময়ে বাংলাদেশ, তাজিকিস্তান, কিরগিজস্তান ও কাতার সফর করবেন। দক্ষিণ কোরিয়ার প্রধানমন্ত্রীর ঢাকা সফরে দুই দেশের মধ্যে বেশ কয়েকটি চুক্তি ও সমঝোতা স্মারক সই হবে। দুই দেশের মধ্যে বিনিয়োগ বাড়ানোর লক্ষ্যে বাংলাদেশ বিনিয়োগ উন্নয়ন কর্তৃপক্ষ ও কোরিয়া বাণিজ্য বিনিয়োগ প্রোমশন এজেন্সির মধ্যে একটি সমঝোতা স্মারক সই হবে। এ ছাড়া কোরিয়া ন্যাশনাল ডিপ্লোম্যাটিক অ্যাকাডেমি ও বাংলাদেশ ফরেন সার্ভিস একাডেমির মধ্যে সহযোগিতার জন্য একটি সমঝোতা স্মারক সইয়ের প্রস্তুতি নেওয়া হয়েছে। আজ রোববার সকালে সাভারে জাতীয় স্মৃতিসৌধে মুক্তিযুদ্ধে নিহত শহীদদের প্রতি শ্রদ্ধা নিবেদন করবেন দক্ষিণ কোরিয়ার প্রধানমন্ত্রী লি নাক ইয়োন। ওইদিন বিকেলে প্রধানমন্ত্রী শেখ হাসিনার সঙ্গে দক্ষিণ কোরিয়ার প্রধানমন্ত্রী দ্বিপক্ষীয় বৈঠক করবেন।\nএকইদিন সন্ধ্যায় বঙ্গভবনে প্রেসিডেন্ট মো. আবদুল হামিদের সঙ্গে বৈঠক করবেন কোরিয়ার প্রধানমন্ত্রী। তিনি ঢাকা সফরে সাভারের ইপিজেড এলাকাও পরিদর্শন করবেন। আগামীকাল সোমবার বঙ্গবন্ধু স্মৃতি জাদুঘরে বঙ্গবন্ধুর স্মৃতির প্রতি শ্রদ্ধা নিবেদন করবেন। তিনদিনের সফর শেষে এদিনই ঢাকা ত্যাগ করবেন লি নাক ইয়োন।


বাংলাদেশ-ভারত সীমান্তে হত্যাকাণ্ডের প্রকৃত কারণ কী?\n- সম্পাদনা পর্ষদ ৪ মার্চ, ২০২১ ১৭:৪৬\nভারতের পররাষ্ট্রমন্ত্রী এস জয়শঙ্কর বলেছেন: বাংলাদেশ ও ভারত দু’পক্ষেরই লক্ষ্য হওয়া উচিত অপরাধবিহীন সীমান্ত, যাতে করে হত্যাকাণ্ড না হয়। আমার ধারণা—আমরা দু’পক্ষ এই সমস্যার সমাধান করতে পারব।\nসেই সঙ্গে তিনি প্রশ্ন করেছেন: এই সমস্যার মূল কারণ কী?\nবাংলাদেশ-ভারত সীমান্তে সংঘটিত হত্যাকাণ্ডের প্রকৃত কারণ অনুসন্ধান ও সমস্যার বাস্তব সমাধানে কাজ করার কথা বলেছেন ভারতের পররাষ্ট্রমন্ত্রী। ঢাকায় পৌঁছানোর পর বৃহস্পতিবার সকালে পররাষ্ট্রমন্ত্রী একে আবদুল মোমেনের সঙ্গে বৈঠক করেন ভারতের পররাষ্ট্রমন্ত্রী। পরে এক সংবাদ সম্মেলনে তিনি এসব কথা বলেন।\nতিনি বলেছেন: অপরাধ কমলে হত্যাকাণ্ডও কমবে। এতে বোঝা যায়, ভারতের পরারাষ্ট্রমন্ত্রী এসব হত্যাকাণ্ডের জন্য নিহতদেরকে পরোক্ষভাবে অপরাধকাণ্ডের সঙ্গে যুক্ত বলে দায়ী করেছেন। গরু বাণিজ্য, মাদক ও অবৈধ সীমান্ত যাতায়াতের মতো ঘটনা দু’দেশের আইনের চোখে অপরাধ হলেও গুলি করে নিশ্চয় মেরে ফেলা বৈধ নয়! বরং গুলি ব্যতীত এই বিষয়ে কার্যকর সমাধান খুবই জরুরি।\nভারত-পাকিস্তান সীমান্ত কিংবা ভারত-চীন সীমান্তে দুই দেশের বৈরি সম্পর্কের কারণে চরম উত্তেজনা থাকলেও বেসামরিক লোকের প্রাণহানির ঘটনা সেখানে কদাচিৎ ঘটে। কিন্তু কোনো যুদ্ধ ও সংঘাত ছাড়াই বাংলাদেশ-ভারত সীমান্তের মত এমন বিপজ্জনক সীমান্ত পুরো পৃথিবীতে বিরল, যেখানে ভারতের সীমান্ত রক্ষীবাহিনীর হাতে বাংলাদেশের বেসামরিক লোকের প্রাণ হারানোর ঘটনা যেন নিত্যদিনের ঘটনা।\nগণমাধ্যমে প্রকাশ, বাংলাদেশের ইতিহাসে গত ১০ বছরে সর্বাধিক সীমান্ত হত্যার ঘটনা ঘটেছে ভারতীয় সীমান্তরক্ষী বাহিনী (বিএসএফ) দ্বারা। বিভিন্ন মানবাধিকার সংস্থার মতে, ২০০০-২০২০ সালের মধ্যে বাংলাদেশ-ভারত সীমান্তে কমপক্ষে ১২০০ জনের বেশি বাংলাদেশিকে হত্যা করেছে বিএসএফ। ২০১১ সালে বিএসএফ কর্তৃক ১৫ বছর বয়সী বাংলাদেশি কিশোরী ফেলানিকে হত্যার পর সীমান্তে কাঁটাতারের বেড়ায় উল্টো করে ঝুলিয়ে রাখার ঘটনা, যা আন্তর্জাতিক গণমাধ্যমেও স্থান পেয়েছিল।\nবাংলাদেশ-ভারত সর্ম্পকের রয়েছে ঐতিহাসিক ও ভৌগলিক গুরুত্বপূর্ণ প্রেক্ষাপট। আর বাংলাদেশের পররাষ্ট্রনীতিতে অন্যান্য দেশের তুলনায় ভারত একটি আবেগের জায়গায় অবস্থান করছে। ভারতের নীতিতেও বাংলাদেশ সবার আগে বলেই সেদেশের নীতিনির্ধারকরা উল্লেখ করে থাকেন। এসব দিক বিবেচনায় সীমান্ত হত্যাসহ কোনো ধরণের অপ্রীতিকর পরিস্থিতি মোটেও কাম্য নয়। আমাদের আশাবাদ, এ বিষয়ে দু’দেশের দায়িত্বশীল কর্তৃপক্ষ মনোযোগী হবেন।\nইংল্যান্ড দুইশ পেরিয়েছে, এবার ভারতের পালা\nবিএনপির আমলে দুর্নীতি প্রাতিষ্ঠানিক রূপ পেয়েছিল: কাদের\nপরবর্তী পূর্ববর্তী ১ এর ৩৭২


durantanews.com | Newsportal Site আমাদের গ্লানি, আমাদের কালিমা – durantanews.com\nউপসম্পাদকীয় শিরোনাম শীর্ষ-২\n১৬ অক্টোবর, ২০২০, ২৩:০৩:১৬ অপরাহ্ণ\n১. বাংলা ভাষায় ধর্ষণ থেকে ভয়ঙ্কর কোনো শব্দ আছে কি-না আমার জানা নেই। একটা সময় ছিল যখন এই শব্দটি লিখতে আমার কলম সরতো না, ‘নির্যাতন’ বা এই ধরনের অন্য কোনো শব্দ ব্যবহার করে বিষয়টা বোঝানোর চেষ্টা করতাম। আমি নিজের জন্য একটা খোঁড়া যুক্তি দাঁড়া করিয়েছিলাম, নিজেকে বোঝাতাম, আমি সাধারণত বাচ্চা-কাচ্চাদের জন্য লিখি বলে তারা আমার নাম দেখলেই সেই লেখাটা পড়ে ফেলার চেষ্টা করে। এত বাচ্চা বয়সে তাদের এ রকম ভয়ঙ্কর একটা বিষয় জানানো মনে হয় ঠিক হবে না। এখন সেই যুক্তিটি আর কাজে আসবে না- খবরের কাগজ, ম্যাগাজিন, টেলিভিশন, ইন্টারনেট, আলাপ-আলোচনা, জনসভা, মানববন্ধন, আন্দোলন সব জায়গায় সবচেয়ে বেশিরভাগ সময়ে সবচেয়ে বেশিবার উচ্চারিত শব্দটি হচ্ছে ‘ধর্ষণ’। শিশু থেকে বৃদ্ধ কারোই এই শব্দটি শুনতে এবং এই বিষয়টি জানতে বাকি নেই।\nকারও কারও ধারণা হতে পারে ধর্ষণ করার কাজটি কিছু বিকৃত মানসিকতার পাষণ্ডদের মাঝে সীমাবদ্ধ। যারা এটি নিয়ে গবেষণা করেন তারা বলেছেন শতকরা ৭০ ভাগ ধর্ষণ করে থাকে পরিচিত মানুষ কিংবা আত্মীয়-স্বজন। ছোট বাচ্চাদের জন্য লেখালেখি করি বলে তাদের সাথে আমার এক ধরনের যোগাযোগ আছে। আমি যে কতবার কত ছোট ছোট মেয়ের চিঠি পেয়েছি যেখানে মেয়েটি তার চোখের পানি ফেলতে ফেলতে আমাকে চিঠি লিখে তাদের ভয়াবহ অভিজ্ঞতাটি জানিয়েছে। প্রায় প্রতিটি ক্ষেত্রেই মেয়েটিকে যৌন নির্যাতন করেছেন তাদের বৃহত্তর পরিবারের কোনো সম্মানিত গুরুজন, কোনো মামা, চাচা, খালু কিংবা ফুপা। আমি সেইসব চিঠি পেয়ে কী করব বুঝতে পারি না, আমার মতো করে সান্ত্বনা দিই, সাহস দিই- অনেক সময় সেটাও করতে পারি না কারণ বাচ্চা মেয়েটি চিঠিটা লিখে গোপনে, অন্যকারও হাতে এই চিঠি পড়ুক সেটিও সে চায় না। আশা করে থাকি আমাকে মনের কষ্ট জানিয়ে হয়তো তার দুঃখটা একটু লাঘব হয়েছিল।\nআমি বিশ্ববিদ্যালয়ে দীর্ঘকাল শিক্ষকতা করেছি, বিশ্ববিদ্যালয়ের শিক্ষকদের কথা জানি যারা ছাত্রীদের যৌন নির্যাতন করেছেন। হাইকোর্টের আদেশে সব বিশ্ববিদ্যালয়ে যৌন নিপীড়ন প্রতিরোধ সেল তৈরি করা হয়েছিল। আমি অন্তত একটি ঘটনার কথা জানি যেখানে সেই সেলের একটি রিপোর্ট কখনো খোলা হয়নি এবং সেই শিক্ষক বহাল তবিয়তে বিদেশে উচ্চশিক্ষা নিতে গিয়েছেন। যে ভাইস-চ্যান্সেলর এভাবে যৌন নিপীড়নকারীদের সুরক্ষা দিয়েছিলেন আমি তাকে নিজের চোখে যৌন নিপীড়নের বিরুদ্ধে গলা কাঁপিয়ে বক্তৃতা দিতে দেখেছি। সেই একই মঞ্চে দাঁড়িয়ে আরেকজন প্রবীণ শিক্ষক মেয়েদের ধর্ষণ থেকে রক্ষা পাওয়ার জন্য শালীন পোশাক পরার উপদেশ দিয়েছিলেন। বক্তৃতা শেষ করা মাত্রই আমি সেই মঞ্চেই তাকে জিজ্ঞেস করেছিলাম শালীন পোশাক পরা বলতে তিনি কী বোঝান? বিশ্ববিদ্যালয়ের হাজার হাজার মেয়ের ভেতর তিনি কখনো কোনো মেয়েকে অশালীন পোশাক পরতে দেখেছেন? আমার প্রশ্নের তার কোনো উত্তর ছিল না- তিনি দ্রুত মঞ্চ ত্যাগ করে গিয়েছিলেন।\nসিলেটের এমসি কলেজের ঘটনা বা নোয়াখালীর বেগমগঞ্জের ঘটনার পর আমরা সবাই জানি ধর্ষক কিংবা নির্যাতনকারীদের এক ধরনের দুঃসাহস থাকে কারণ তাদের সবার এক বা একাধিক গডফাদার থাকে এবং সেই সব গডফাদাররা তাদের সকল রকম বিপদ আপদ থেকে রক্ষা করে। তাদের পুলিশ স্পর্শ করে না, সাধারণ মানুষ তাদের ভয়ে তটস্থ থাকে। কারও সাধ্যি নেই তারা কারও কাছে অভিযোগ করে কারণ যারা অভিযোগ করে পুলিশ উল্টো তাদেরকেই অ্যারেস্ট করে শাস্তি দেয়। আজকাল পত্রপত্রিকায় সেই খবরগুলো ছাপা হয়।\nআমি যখন বিশ্ববিদ্যালয়ে শিক্ষকতা করেছি, তখন সেখানেও হুবহু এই ঘটনাগুলো ঘটতে দেখেছি। একবার একজন ছাত্রী ধর্ষিতা হয়েছে, সেই খবরটি কীভাবে কীভাবে জানি জানাজানি হয়েছে। ছাত্রছাত্রীরা এই ঘটনার বিরুদ্ধে প্রতিবাদ করতে চায় কিন্তু কিছুতেই সাহস করতে পারছে না। পরদিন পহেলা বৈশাখ, পহেলা বৈশাখের র‍্যালির আয়োজন করা হয়েছে, ছাত্রছাত্রীরা গোপনে আমাদের অনুরোধ করেছে আমরা যেন সেই র‍্যালিতে থাকি, তারা পহেলা বৈশাখের র‍্যালিটিকে প্রতিবাদ র‍্যালিতে পাল্টে দেয়ার চেষ্টা করবে। আমরা- শিক্ষকরা যদি থাকি তাহলে ছাত্রনেতারা হয়তো তাদের ওপর হামলা করার সাহস পাবে না। আমরা হাজির থাকলাম এবং ছাত্রনেতাদের সতর্ক পাহারায় ভেতরেই আনন্দ র‍্যালিটি হঠাৎ করে ধর্ষকবিরোধী র‍্যালিতে পাল্টে গেল এবং দেখতে দেখতে হাজার হাজার ছাত্রছাত্রীর বিক্ষোভে পুরো বিশ্ববিদ্যালয় উত্তাল হয়ে উঠলো।\nসবচেয়ে বিচিত্র ব্যাপার হচ্ছে, তাদের বিক্ষোভ সভায় ছাত্রছাত্রীরা আমাকে বক্তব্য দিতে অনুরোধ করেছে, আমি বক্তৃতা দিয়ে নেমে এসেছি, তখন আমাকে ছাত্রছাত্রীরা জানালো যে, যখন আমি বক্তব্য দিচ্ছি তখন আমার ঠিক পেছনে ধর্ষক স্বয়ং দাঁড়িয়েছিল! পত্রপত্রিকায় প্রকাশিত ছবিতে দেখা গেল ধর্ষকবিরোধী আন্দোলনের মূল ভূমিকায় ধর্ষক স্বয়ং! এরপরে আরও অনেক কিছু হয়েছে কিন্তু শেষ পর্যন্ত সেই ধর্ষককে শাস্তি দেয়া যায়নি। বিশ্ববিদ্যালয়ের ভাইস চ্যান্সেলররা সম্রাটের মতন, তাদের ইচ্ছার বিরুদ্ধে বিশ্ববিদ্যালয়ের গাছের পাতাটিও নড়ে না। তারা এই সবদলীয় মানুষদের যত্ন করে রক্ষা করেন, তাদের অনেক কাজে লাগে।\nআরেকদিন একজন ছাত্রী হাউমাউ করে কাঁদতে কাঁদতে একই বিশ্ববিদ্যালয়ের শিক্ষক, আমার স্ত্রীর হাতে কয়েকটি ছবি তুলে দিল। বিশ্ববিদ্যালয়ের ডাকসাইটে একজন ছাত্রনেতার সাথে মেয়েটির ছবি, ফটোশপের কল্যাণে ছবিতে মেয়েটির শরীরে কোনো কাপড় নেই এবং এই ছবিটি ইন্টারনেটে প্রচার করে দেয়া হয়েছে। আমার স্ত্রী রাগে উন্মত্ত হয়ে তক্ষুনি সেই ছাত্রনেতাকে ডেকে পাঠিয়ে তাকে ধরে আমার অফিসে নিয়ে এলো। এই ধরনের একটি কাজ করার মত দুঃসাহস সে কেমন করে পেয়েছে সেটি জানার জন্য যখন তীব্র ভাষায় তাকে চেপে ধরা হলো তখন সেই বিশাল প্রতাপশালী ছাত্রনেতা ছুটে গিয়ে আমার স্ত্রীর পা চেপে ধরে ক্ষমা ভিক্ষা করতে লাগলো।\nঘটনাক্রমে সেই দৃশ্যটিরও একটি ছবি তোলা হয়েছিল, তা না হলে কাউকে এটি বিশ্বাস করানো যেত না! সব তথ্য প্রমাণসহ বিশ্ববিদ্যালয় কর্তৃপক্ষের কাছে অভিযোগ করা হয়েছিল এবং অবাক হবার কিছু নেই তার বিরুদ্ধেও কোনো ব্যবস্থা নেয়া হয়নি। ভাইস চ্যান্সেলররা তাদের রক্ষা করেন, তাদের কারণে একটি দুটি মেয়ের অবমাননা বিশ্ববিদ্যালয়ের জন্য কোনো গুরুত্বপূর্ণ ঘটনা নয়।\nকেউ যেন মনে না করে কোনো একটি বিশেষ রাজনৈতিক দলের শাসনকালে এগুলো ঘটে! রাজনৈতিক দলের ভেতরে নানা বিষয়ে মতপার্থক্য, কিন্তু এই ব্যাপারে তাদের ভেতরে কোনো মতপার্থক্য নেই! এখানে দুই পক্ষেরই সমান অবদান। শুধু যে ক্ষমতায় থাকা রাজনৈতিক দলের অনুসারীরা এগুলো করে তা নয়, শিক্ষকরাও তাদের ক্ষমতা ব্যবহার করে এই অপকর্মগুলো করে, সাংস্কৃতিক সংগঠনের অত্যন্ত সংস্কৃতবান কর্মীরাও করে। কখনো কখনো মেয়েটি সাহস করে সামনে এগিয়ে এসেছে বলে কয়েকবার তাদের শাস্তিও দেয়া সম্ভব হয়েছে। তবে যে বিষয়টা আমি কখনোই বুঝতে পারি না, সেটি হচ্ছে যে অপরাধটি রাষ্ট্রীয় আইনে অপরাধ, ক্যাম্পাসের ভেতর সেটি ঘটলে কেন তাকে রাষ্ট্রীয় আইনে বিচার না করে বিশ্ববিদ্যালয়ের মোলায়েম আইনে বিচার করা হবে?\nযারা মনে করে ধর্ষণ হচ্ছে শুধু বিবেকহীন অমানুষ পাষণ্ডদের কাজ তাদের ধারণা ভুল। বিশ্ববিদ্যালয়ের মতো সুন্দর জ্ঞানসাধনার জায়গায় নিয়মিতভাবে যেটি ঘটতে পারে সেটি দেশের যেকোনো জায়গায় ঘটতে পারে। শুধু যে ঘটতে পারে তা নয়, এটি ঘটছে। এমসি কলেজ বা বেগমগঞ্জের মতো ঘটনাগুলো যখন প্রকাশিত হয়ে যায় শুধু তখন তার বিরুদ্ধে ব্যবস্থা নেয়া হয়। প্রকাশিত হয়নি এ রকম ঘটনার সংখ্যা কত কেউ অনুমান করতে পারবে? এমসি কলেজ কিংবা বেগমগঞ্জে দুর্বৃত্তরা এর আগে কতবার এ রকম ঘটনা ঘটিয়েছে সেটি কী আমরা জানি?\n২. আমি নিজে যেভাবে ধর্ষণ শব্দটি ব্যবহার করতে একসময় খুব অস্বস্তি অনুভব করতাম ঠিক একইভাবে অন্যরাও নিশ্চয়ই অস্বস্তি অনুভব করে থাকেন। মুক্তিযুদ্ধের সময় পাকিস্তানের নৃশংসতার কথা বলতে গিয়ে প্রায় সময়ই বলা হয় “তিরিশ লক্ষ শহীদের রক্ত এবং তিন লক্ষ মা-বোনের ইজ্জতের বিনিময়ে পাওয়া স্বাধীনতা”। বিষয়টি যে খুব চিন্তা ভাবনা করে বলা হয় তা নয় কিন্তু এভাবে বলার কারণে আমাদের অজান্তেই একজন পাষণ্ডের পাশবিক অপরাধ একজন নিরপরাধ মেয়ের দায় হিসেবে চলে আসে। একজন মানুষ তার কোনো অপকর্মের জন্য দশজনের সামনে নিজের সম্মানটুকু হারাতে পারে কিন্তু একজন অপরাধী তার অপরাধ দিয়ে কেমন করে অন্য একজনের সম্মান হানি করবে?\nএই বিষয়টি একবার আমাকে একেবারে চোখে আঙুল দিয়ে দেখানো হয়েছিল। একবার আমি আর আমার স্ত্রী মিলে আরও একজনের সাথে আমাদের বিশ্ববিদ্যালয়ের একজন ধর্ষিতা ছাত্রীকে ঢাকা মেডিকেল কলেজে চিকিৎসার জন্য নিয়ে এসেছিলাম। তাকে কেবিনে ভর্তি করার সময় হঠাৎ করে আবিষ্কার করলাম সেই কেবিনে আগে থেকে অন্য একজন মহিলা আছেন- একেবারেই সাধারণ সাদাসিধে আমাদের দেশের গ্রামীণ একজন মহিলা। আমি মনে মনে অস্বস্তি বোধ করলাম, অনুমান করলাম এই মহিলা নিশ্চয়ই তার অপ্রয়োজনীয় কৌতুহল দিয়ে আমাদের ছাত্রীটিকে বিপর্যস্ত করে ফেলবেন।\nমহিলাটি পুরো ঘটনাটি কীভাবে জানি আঁচ করে ফেললেন, তখন আমাদের ছাত্রীটিকে বললেন, “শোন মা, একজন রড দিয়ে বাড়ি দিয়ে কারও হাত ভেঙে দেয়, পা ভেঙে দেয়, মাথা ফাটিয়ে দেয়, শরীরের ক্ষতি করে। এইটাও সেই রকম, তোমার শরীরে আঘাত করেছে। সেই জন্য তুমি কেন লজ্জা পাবে? তোমার কেন অপমান হবে? দোষ করবে আরেকজন আর সেই জন্য লজ্জা পাবে তুমি, এইটা কেন হবে?”\nআমি সেই সাদাসিধে মহিলার কথা শুনে অবাক বিস্ময়ে তার দিকে তাকিয়েছিলাম। কত সহজ কথায় একটা স্পর্শকাতর জিনিস আমাদের বুঝিয়ে দিলেন!\n৩. সারাদেশ এখন ধর্ষণবিরোধী বিক্ষোভে উত্তাল হয়ে আছে। তরুণ-তরুণীরা এই করোনার কালেও পথে নেমে এসেছে। মেয়েরা দৃপ্ত পদক্ষেপে মধ্যরাতে শেকল ভাঙার পদযাত্রা করছে, তাদের দেখে আমি আবার নূতন করে আমাদের দেশের নূতন প্রজন্মের ওপর ভরসা খুঁজে পেয়েছি। দেশের ক্রান্তিলগ্নে পথে নেমে আসতে তাদের কখনো ভুল হয় না। তাদের সুনির্দিষ্ট বারোটি দাবি রয়েছে, আমি খুঁটিয়ে খুঁটিয়ে সেই দাবিগুলো পড়েছি, প্রত্যেকটি দাবি যৌক্তিক। যে বিষয়গুলো আমাদের চোখের আড়ালে থাকে সেগুলোও তারা আমাদের চোখের সামনে নিয়ে এসেছে।\nতবে এসব ব্যাপারে সরকারের প্রতিক্রিয়া খানিকটা বিস্ময়কর, অনেক সময়েই একটি মানবিক এবং সামাজিক আন্দোলনকেও সরকার তাদের বিরুদ্ধে আন্দোলন হিসেবে দেখে। (তবে কোটাবিরোধী আন্দোলনের সময় যেভাবে ছাত্রেরা বুকে ‘আমি রাজাকার’ লিখেছিল সেটি আমাকে অত্যন্ত আহত করেছিল, একটি জনপ্রিয় আন্দোলনকে যেভাবে একটি কুৎসিত রাজনীতির জন্য ব্যবহার করা হয়েছিল সেটি আমি কখনো ভুলতে পারব না।) এই মুহূর্তে সরকারের বিরুদ্ধে কিছু উত্তপ্ত বক্তব্য দেয়া হলেও সরকারকে সেটি সহ্য করতে হবে কারণ তাদের শাসনকালেই এই ঘটনাগুলো ঘটেছে। অনেক জায়গায় তাদের দলের মানুষই এই ঘটনাগুলো ঘটিয়েছে। আমরা দেখতে পাচ্ছি এর মাঝে ধর্ষণের সর্বোচ্চ শাস্তি হিসেবে মৃত্যুদণ্ড দেয়া হয়েছে। এই তরুণ-তরুণীরা আন্দোলন করে এই দাবিটি সামনে তুলে না আনলে সরকার কি এত দ্রুত ধর্ষণের জন্য সর্বোচ্চ শাস্তি হিসেবে মৃত্যুদণ্ড দিত? (এটি ঢালাও শাস্তি নয়, সর্বোচ্চ শাস্তি, তারপরও দেখছি বিজ্ঞ ‘বুদ্ধিজীবীরা’ এখন এর সমালোচনা শুরু করে দিয়েছেন!)\nতবে শুধু এই আন্দোলনের কারণে এবং মৃত্যুদণ্ডের ভয়ে রাতারাতি সারাদেশ থেকে ধর্ষণ উঠে যাবে সেটি আশা করা ঠিক হবে না। আমরা এখনো প্রতিদিন সবাদপত্রে ধর্ষণের খবর দেখছি। অপরাধের কারণে অপরাধীর কঠোর শাস্তি দিয়ে পৃথিবীর কোথাও একটি অপরাধকে নির্মূল করা যায়নি, তার ওপর আমাদের দেশে এই অপরাধের জন্য বিচার প্রক্রিয়াটি জটিল। একটা অপরাধ নির্মূল করতে চাইলে সেটিকে একেবারে গোড়া থেকে নির্মূল করতে হয়। সবার আগে এর কারণটি খুঁজে বের করতে হয়।\nএখন আমাদের দেশে ধর্ষণের ঘটনা অনেক বেশি ঘটছে। আমি সমাজবিজ্ঞানী নই শুধু কমনসেন্স দিয়ে তার কারণ খুঁজে বের করতে পারব না। বিষয়টি বিশ্লেষণ করতে হবে, এটি নিয়ে গবেষণা করতে হবে তারপর একটি দীর্ঘমেয়াদি পরিকল্পনা হাতে নিতে হবে। তবে সমাজবিজ্ঞানী না হয়েও কিছু কিছু বিষয়ে অনুমান করতে পারি, আজকাল রাস্তাঘাটের সিনেমা হলের টানানো ছবিতে কিংবা পোস্টারে দেখি নায়ক হাতে ধারালো অস্ত্র নিয়ে দাঁড়িয়ে আছে, তার রক্তমাখা দা, কিরিচ বা রামদা থেকে ফোটা ফোটা রক্ত ঝরছে। যার অর্থ দা দিয়ে কুপিয়ে হত্যা করা বীরোচিত নায়কের কাজ। শুনেছি প্রতিটি সিনেমায় নাকি ধর্ষণের দৃশ্য নাকি থাকতেই হয়, এটি এখন দর্শকের কাছে খুবই স্বাভাবিক বিনোদনের ঘটনা। সিনেমা হলে গিয়েই সিনেমা দেখে ধর্ষণের দৃশ্য দেখতে হবে সেটিও আর সত্যি নয়।\nআজকাল সবার হাতে স্মার্টফোন, সেটি দিয়েই যা ইচ্ছা সে যখন খুশি ঘরে বসে দেখতে পারে। একসময় দুর্বৃত্তরা ধর্ষণের ঘটনা ঘটাতো এককভাবে এখন সেটি করা হয় দলবদ্ধভাবে, মোটামুটিভাবে এটি এখন একটি সামাজিক ঘটনা। কী অবিশ্বাস্য একটি ব্যাপার! কুৎসিত একটা বিষয় নিয়ে কুৎসিত কিছু কথা লিখে নিজেকে কেমন জানি অশুচি মনে হছে। আমি নূতন প্রজন্মের কথা ভেবে অনুপ্রাণিত হতে চাই, তাদের নিয়ে স্বপ্ন দেখতে চাই। দেশের অর্ধেক হচ্ছে মেয়ে, সেই অর্ধেকই যদি স্বপ্নের অংশীদার না হয় তাহলে কেমন করে হবে?\n(সবাই কি লক্ষ করেছে, এই বছর সাহিত্য, রসায়ন এবং পদার্থ বিজ্ঞানের তিনজনের একজন নোবেল বিজয়ী হচ্ছে নারী?) আমাদের দেশে যখনই মেয়েদের সুযোগ দেয়া হয়েছে তারা অসাধারণ কাজ করে সবাইকে চমৎকৃত করেছে, সেই মেয়েরা যদি ধর্ষকদের ভয়ে ঘরে আটকা পড়ে যায় তাহলে কেমন করে হবে?\nলেখক : শিক্ষাবিদ ও কথাসাহিত্যিক


কবি আবদুল মান্নান সৈয়দ। ছবি: সংগৃহীত\nফারুক সুমন১০:১৯, ১০ সেপ্টেম্বর, ২০২১ | পাঠের সময় : ৫.৪ মিনিট\nবিশশতকের ষাটের দশকে বাংলা সাহিত্যাঙ্গনে কবি আবদুল মান্নান সৈয়দের (১৯৪৩-২০১০) আবির্ভাব। কবিতার বিষয় ও প্রকরণে অভিনবত্বের গুণে তাঁর প্রাতিস্বিকতা স্বীকৃত। কবি হিসেবে দ্যুতিময় পরিচয় ছাড়াও তিনি শিল্পের বিচিত্রপথের অনুসন্ধানী শিল্পী।\nত্রিশের দশকের কবি বুদ্ধদেব বসুকে আমরা যেমনটি দেখেছি, আবদুল মান্নান সৈয়দও তেমনই কবিতা, প্রবন্ধ, নাটক, চিত্রকলা, আত্মজীবনী, শিশুসাহিত্য, সাহিত্য-সমালোচনা, গল্প-উপন্যাস ও সম্পাদনাসহ নানামাত্রিক কাজে নিবেদিত ছিলেন। এই বিবেচনায় তাঁকে ‘বহুমাত্রিক’ কিংবা ‘সব্যসাচী লেখক’ হিসেবে অভিহিত করা যায়। আবদুল মান্নান সৈয়দের শিল্পচেতনার উদ্ভাস ঘটেছে নানা আঙ্গিকে।\nবিভিন্ন শ্রেণির সাহিত্যবৈভব পাঠান্তে শিল্পমূল্য যাচাইকল্পে তিনি কলম ধরেছেন। বিশ্বাস করতেন, সাহিত্যের শিল্পমূল্য নির্ণয় করতে হলে একজন শিল্পীকে এই ধারার লেখায় অবতীর্ণ হওয়া জরুরি। মহিশল্পীর হাতেই কেবল উত্কৃষ্ট সমালোচনা-সাহিত্য সৃষ্টি হতে পারে। এটাও শিল্পীর জন্যে একধরনের দায়বদ্ধতা।\nকবিতা-গল্প-উপন্যাস-নাটকের পাশাপাশি সাহিত্য-সমালোচনায় মান্নান সৈয়দ কেন উদ্যোগী হয়েছেন? এমন জিজ্ঞাসার জবাব তাঁর মুখ থেকেই শোনা যাক—‘কেন সমালোচনা? সমালোচনা কি প্রয়োজনীয়? হ্যাঁ, সমালোচনা শুধু প্রয়োজনীয় নয়, আবশ্যিক। কেননা সৃষ্টিকে যদি একটি নদীর সঙ্গে তুলনা করা যায়, সমালোচনা তার পাড়। পাড় ছাড়া নদীর ধারণাই সম্ভব না। সমালোচনা সৃজনকাজকে অন্তঃশীল গতি দ্যায়, রূপরেখা দ্যায়, অতীত ও ভবিষ্যতের সঙ্গে বর্তমানের শিল্পকলাকে মেলায়। বর্তমান অর্থহীন, যদি তার পেছনে না থাকে অতীতের ধারাবাহিকতা, না থাকে ভবিষ্যতের সম্ভাবনা। সমালোচনা সাহিত্যের একটি পরিমাপক।’ (সমালোচনা/ বিবেচনা-পুনর্বিবেচনা)।\nসাহিত্য-সমালোচনার এমন প্রয়োজনীয়তা অনুভব করে মান্নান সৈয়দ অসংখ্য প্রবন্ধ ও গবেষণামূলক গদ্য লিখেছেন। সেসব লেখা সমকাল তো বটে, এখনো শিল্পের তুল্যমূল্য যাচাইয়ে গুরুত্বপূর্ণ। বর্তমান লেখায় সাহিত্য-সমালোচক-গবেষক-প্রাবন্ধিক আবদুল মান্নান সৈয়দের শৈল্পিক সুচিন্তা ও মনোভঙ্গি সম্পর্কে আলোকপাত করার প্রয়াস থাকবে।\nমান্নান সৈয়দ সাহিত্যের ছাত্র ছিলেন। কর্মজীবনে এসে তিনি শিক্ষকতাকে পেশা হিসেবে বেছে নিয়েছিলেন। ফলে সৃজনশীল কবিমানসের সঙ্গে অ্যাকাডেমিক অধ্যয়নের সম্মিলনের ব্যাপারটি ছিল গুরুত্বপূর্ণ। তাঁর মননে সাহিত্যের সমালোচনা কিংবা গবেষণার ক্ষেত্রে এভাবেই তৈরি হয়েছে উর্বর বীজতলা।\nলেখালেখির উন্মেষপর্বে তিনি নিজের শিল্পসত্তাকে শাণিত করার অভিপ্রায় নিয়ে ডুবে ছিলেন দেশ-বিদেশের ধ্রুপদী সাহিত্যের সরোবরে। তাঁর ভাষায়—‘আমার একটি লেটো পিরিয়ড আছে। নজরুলের মতো। ... লেটো পিরিয়ড আমি বলছি, নজরুলের অর্থে বলছি, সব লেখকের একটা এরকম পিরিয়ড থাকে, মাইকেলের ছিলো, ইংরেজি কবিতা লেখার সময়টা, আমার এই লেটো পিরিয়ডটা আমার এম.এ পাশের পর। ওই পিরিয়ডে আমি নিজেকে ক্রমাগত শিক্ষিত, সংস্কৃত করার চেষ্টা করেছি।’ (সাক্ষাত্কার : শিমুল সালাহ্উদ্দিন)।\nমান্নান সৈয়দ অ্যাকাডেমিক অভিসন্দর্ভ কিংবা তথ্যসমৃদ্ধ গবেষণাপত্র লিখেছেন। আবার ব্যক্তিগত পর্যবেক্ষণনির্ভর সমালোচনাসাহিত্য রচনার মধ্যে দিয়ে বাংলা সমালোচনাসাহিত্যের ধারাকে আরো এক ধাপ এগিয়ে দিয়েছেন। দেশ-বিদেশের সাহিত্যতত্ত্বের আলোকে সাহিত্যবিচারের অন্তর্কাঠামোকে চিহ্নিত করতে চেয়েছেন। তাঁর ‘বিবেচনা-পুনর্বিবেচনা’, ‘দশ দিগন্তের দ্রষ্টা’, ‘নির্বাচিত প্রবন্ধ’, ‘করতলে মহাদেশ’, এবং ‘আমার বিশ্বাস’ শিরোনামের গ্রন্থে অন্তর্ভুক্ত লেখাগুলো যার উজ্জ্বল উদাহরণ।\nআবদুল মান্নান সৈয়দ মূলত কবি ঈশ্বরচন্দ্র গুপ্তের পরবর্তীকালের সাহিত্য নিয়ে সমালোচনা লিখেছেন। মাইকেল মধুসূদন দত্তের হাত ধরে ইংরেজি ও ফরাসি সাহিত্যের প্রভাবে আধুনিক বাংলা সাহিত্যের যে বাঁকবদল, তিনি সাহিত্য-সমালোচনার ভেতর দিয়ে তার স্বরূপ উন্মোচনে আগ্রহী হয়েছেন। তাঁর এই সমালোচনাপ্রয়াসে একধরনের পরম্পরা লক্ষণীয়। যেমন—ঈশ্বরচন্দ্র গুপ্ত-লালন ফকির-মাইকেল মধুসূদন দত্ত-গোবিন্দচন্দ্র দাশ-কায়কোবাদ-রবীন্দ্রনাথ ঠাকুর-দ্বিজেন্দ্রলাল রায়-মোহিতলাল মজুমদার-কাজী নজরুল ইসলাম-জীবনানন্দ দাশ-সুধীন্দ্রনাথ দত্ত-বুদ্ধদেব বসু-বিষ্ণু দে-সমর সেন-সুকান্ত ভট্টাচার্য-জসীমউদ্দীন-ফর্রুখ আহমদ-আবুল হোসেন-সিকানদার আবু জাফর-শামসুর রাহমান-হাসান হাফিজুর রহমান-রফিক আজাদ এবং আবিদ আজাদ হয়ে আলোচনার প্রবাহ আরো বহুদূর অগ্রসরমান ছিল।\nধারাবাহিকভাবে এমন সাহিত্য-সমালোচনার রেওয়াজ সমকালে তেমন চোখে পড়ে না। এটা কেবল একজন একনিষ্ঠ পরিশ্রমী শিল্পসমালোচকের পক্ষেই সম্ভব। কবিতার সমালোচনা লিখেই তিনি ক্ষান্ত হননি। কথাসাহিত্য নিয়েও বিস্তর লিখেছেন। রবীন্দ্রনাথ থেকে শহীদুল জহির পর্যন্ত গুরুত্বপূর্ণ প্রায় সবার লেখা নিয়ে প্রবন্ধ লিখেছেন। জগদীশ গুপ্তর ‘প্রলয়ঙ্করী ষষ্ঠী’, মানিক বন্দ্যোপাধ্যায়ের ‘সরীসৃপ’, সৈয়দ ওয়ালীউল্লাহর ‘উজানে মৃত্যু’, আবু রুশদ, শওকত ওসমান এবং আখতারুজ্জামান ইলিয়াসের উপন্যাস নিয়ে আলোচনা করেছেন। এছাড়া সৈয়দ মনজুরুল ইসলামের ‘কতিপয় প্রবন্ধ’ গ্রন্থ-সহ উত্তরপ্রজন্মের আরো অনেকের সাহিত্য-সমালোচনা করেছেন।\nমান্নান সৈয়দ অভিনিবেশনির্ভর গবেষক। একই সমান্তরালে ব্যক্তিগত বোধের নিরিখে বিশ্লেষণপ্রয়াসী মনোযোগী পাঠক। বাংলা ভাষার শক্তিমান কবি জীবনানন্দ দাশের কবিতা সম্পর্কে লেখা অসংখ্য প্রবন্ধে তার প্রমাণ স্পষ্ট। কবিতা-সমালোচনার ক্ষেত্রে বিষয় ও আঙ্গিকগত পরিচর্যাকে মান্য করে তিনি জীবনানন্দ দাশের কবিতা বিশ্লেষণ করেছেন। জীবনানন্দ দাশের সমগ্র কবিসত্তার সন্ধানে প্রবন্ধ-গবেষণামূলক লেখা ছাড়াও সম্পাদনা করেছেন। তাঁর সঙ্গে পত্রবিনিময় করেছেন। অপ্রকাশিত লেখা সম্পাদনা করে প্রকাশ করেছেন। সৃজনশীল লেখার পাশাপাশি এ ধরনের মননশীল কাজে দায়বদ্ধতা অনুভব করতেন বলেই দীর্ঘসময় ব্যয় করে শ্রমসাধ্য গবেষণার কাজেও ক্লান্তিহীন ছিলেন।\nপ্রসঙ্গক্রমে জীবনানন্দ দাশের কবিতা নিয়ে লেখা মান্নান সৈয়দের প্রবন্ধ-সংকলন ও সম্পাদিত পত্রিকাগুলো দেখে নিতে পারি। ‘শুদ্ধতম কবি’ (১৯৭২), ‘জীবনানন্দ দাশের কবিতা’ (১৯৭৪), ‘সমালোচনা সমগ্র : জীবনানন্দ দাশ’ (সম্পাদিত, ১৯৮৩,), ‘জীবনানন্দ’ (১৯৮৪), ‘জীবনানন্দ-১’ (সম্পাদিত পত্রিকা, ১৯৮৪), ‘জীবনানন্দ-২’ (সম্পাদিত পত্রিকা, ১৯৮৫), ‘কিছুধ্বনি’ (জীবনানন্দ সংখ্যা, ১৯৯৩), ‘সমগ্র কবিতা : জীবনানন্দ দাশ’ (সংকলিত ও সম্পাদিত, ১৯৯৩), ‘জীবনানন্দ দাশের শ্রেষ্ঠ কবিতা’ (সম্পাদিত, ১৯৮৬), ‘জীবনানন্দ দাশের পত্রাবলি’ (সংকলন ও সম্পাদনা, ১৯৮৭), ‘জীবনানন্দ দাশের শ্রেষ্ঠ গল্প’ (সম্পাদিত, ১৯৮৯), ‘প্রকাশিত-অপ্রকাশিত কবিতাসমগ্র : জীবনানন্দ দাশ’ (সম্পাদিত, ১৯৯৪) এবং ‘রূপসী বাংলা : জীবনানন্দ দাশ’ (সম্পাদিত, ১৯৯৬)।\nজীবনান্দের মতো নজরুলের কবিতা নিয়েও মান্নান সৈয়দ ব্যাপকভাবে গবেষণা করেছেন। কবিতা নিয়ে একাধিক সমালোচনাগ্রন্থ রচনা করেছেন। যেখানে নজরুলের কবিতার সারবত্তা এবং ব্যক্তি কবির চেতনালোক উন্মোচিত হয়েছে। নজরুল-সাহিত্য নিয়ে তাঁর গবেষণাগ্রন্থগুলো যথাক্রমে—‘নজরুল ইসলাম : কবি ও কবিতা’ (১৯৭৭), ‘নজরুল ইসলাম : কালজ কালোত্তর’ (১৯৮৭) এবং ‘নজরুল ইসলামের কবিতা’ (২০০৩)। এছাড়া নজরুল বিষয়ক বেশকিছু গ্রন্থ তাঁর সুসম্পাদনায় প্রকাশিত হয়েছে।\nমান্নান সৈয়দের কাজের পরিধি ব্যাপক ও বিচিত্র। বাংলা একাডেমির আমন্ত্রণে তিনি আটজন বরেণ্য ব্যক্তির জীবনীগ্রন্থ রচনা করে দৃষ্টান্ত স্থাপন করেন। বিচিত্র বিষয়ে লেখা তাঁর গুরুত্বপূর্ণ কিছু প্রবন্ধগ্রন্থও রয়েছে। যেমন : ‘কবি ও কবিতা’ (১৯৭৭), ‘ছন্দ’ (১৯৮৫), ‘চেতনায় জল পড়ে শিল্পের পাতা নড়ে’ (১৯৮৯), ‘পুনর্বিবেচনা’ (১৯৯০), ‘দরোজার পর দরোজা’ (১৯৯১), ‘রবীন্দ্রনাথ’ (২০০১), ‘ঈশ্বর গুপ্ত থেকে শহীদ কাদরী’ (২০০৭) এবং ‘বিংশ শতাব্দীর শিল্প আন্দোলন’ (২০০৮)।\nশিল্প-সাহিত্যের নানা শাখায় কাজ করে যে ক’জন বরেণ্য লেখক বাংলা সাহিত্যকে সমৃদ্ধির পথে এগিয়ে নিয়েছেন, মান্নান সৈয়দ তাঁদের অন্যতম। তিনি যুগপত্ সৃজনশীল ও মননশীল শিল্পধারায় আমৃত্যু সাধনা করেছেন। সাহিত্য-সমালোচক হিসেবে নির্মোহ ও যুক্তিশীল মনোভঙ্গি পোষণ করতেন। ফলে তথ্য ও তত্ত্বের বিশ্লেষণপূর্বক উদ্দিষ্ট বক্তব্যকে পাঠকের সামনে সহজেই হাজির করতে পারতেন।\nতাঁর সাহিত্য-সমালোচনার ভাষা যুগপত্ ওজস্বীপূর্ণ ও সাবলীল। সমালোচনার ক্ষেত্রে তুলনামূলক সমালোচনারীতির প্রতি তাঁর পক্ষপাত ছিল। সাহিত্যবিশ্লেষণে নিজস্ব যুক্তি ও মতামত প্রদানের ব্যাপারটি গুরুত্বপূর্ণ। তিনি আলোচনা শেষে পাঠকের মনে সিদ্ধান্তে উপনীত হওয়ার মতো অনুভূতি সঞ্চার করতেন। এটাই একজন শক্তিমান সাহিত্য-গবেষকের সার্থকতা।\nবাংলা একাডেমি থেকে প্রকাশিত ‘আবদুল মান্নান সৈয়দ রচনাবলি’র [দ্বিতীয় খণ্ড] ভূমিকায় সম্পাদক অনু হোসেন যথার্থই বলেছেন-‘মান্নান সৈয়দ শেষ পর্যন্ত প্রবন্ধ ও সমালোচনাকে একটি মিলিত ধারার মধ্যে দেখতে চেয়েছেন। আমাদের দেশে অধিকাংশ সমালোচনা, গবেষণা কিংবা প্রবন্ধ রচনার কাজগুলোতে সারফেসকেন্দ্রিক বা ওপরতলের অনুসন্ধানই অতিমাত্রায় লক্ষ করা যায়।\nপ্রকৃত কাঠামোভিত্তিক সমালোচনা বা গবেষণার কাজ খুব বেশি নজরে আসে না। ভালো সমালোচনার কাজ করতে হলে ইনার স্ট্রাকচারে প্রবেশ করা জরুরি। কিন্তু এই কাজ সম্পাদনে অনেকেরই সে পরিমাণ শ্রমাসক্তি ও নিষ্ঠা জাগ্রত হয় না। মান্নান সৈয়দের ভূমিকা এ ক্ষেত্রে অগ্রণী।’


পাত সাফ না করলে হবে জরিমানা - French restaurant fines diners who don't finish their food | Eisamay\nFrench restaurant fines diners who don't finish their food\nপাত সাফ না করলে হবে জরিমানা\nsray1707 | EiSamay.Com | Updated: May 11, 2014, 7:46 PM\nসুইত্জারল্যান্ডের তিচিনো প্রদেশের ছবির মতো শহর লুজোন। রেস্তোরাঁর সদর দরজায় টাঙানো বিজ্ঞপ্তিতে গ্রাহকদের সতর্ক করে দেওয়া হয়েছে, ভোজের পরে পাতে খাবার পড়ে থাকলে জরিমানা দিতে হবে।\nএই সময় ডিজিটাল ডেস্ক: প্লেটে খাবার পড়ে থাকলে গুনতে হবে জরিমানা। সুইত্জারল্যান্ডের এক রেস্তোরাঁর মালিক সম্প্রতি জারি করেছেন এমনই ফতোয়া।\nসুইত্জারল্যান্ডের তিচিনো প্রদেশের ছবির মতো শহর লুজোন। প্রাকৃতিক সৌন্দর্যের টানে প্রতিদিন ভিড় করেন অজস্র পর্যটক। এ ছাড়া, বহু দেশের নানা দপ্তরের সুবাদে রমরমিয়ে চলে শহরের রেস্তোরাঁগুলি। খদ্দের টানতে প্রায়ই বিভিন্ন আকর্ষণীয় ছাড় দেওয়ার রীতি এখানে প্রচলিত। কিন্তু সম্প্রতি অন্য রকম এক বিজ্ঞাপন অনেকেরই চোখ টেনেছে। ফরাসি রেস্তোরাঁ প্যাট্রিজিয়েটার সদর দরজায় টাঙানো বিজ্ঞপ্তিতে গ্রাহকদের সতর্ক করে দেওয়া হয়েছে, ভোজের পরে পাতে খাবার পড়ে থাকলে জরিমানা দিতে হবে।\nকিন্তু কী কারণে এই আজব ফতোয়া জারি?\nপ্যাট্রিজিয়েটা রেস্তোরাঁর কর্ণধার জিওভানি তাফুরো জানিয়েছেন, গত এপ্রিল মাসে প্রতিষ্ঠানটি অধিগ্রহণের পরে একটি বিষয় নজর করে তাঁর চোখ কপালে ওঠে। দেখা যায়, মধ্যাহ্নভোজে প্রচুর খাবার নষ্ট করছেন খাইয়েরা। যতটা দরকার, তার চেয়ে বেশি খাবার প্লেটে তুলে অনেকেই তা শেষ করতে পারছেন না। ফলে আবর্জনার স্তুপে রোজই ফেলে দিতে হচ্ছে অভুক্ত ভোজ্য। ব্যাপার-স্যাপার দেখে প্রচণ্ড খেপে যান তাফুরো। তিনি বুঝতে পারেন, কিছু গ্রাহক নিয়মিত খাবার নষ্ট করার বদভ্যাস তৈরি করে ফেলেছেন। তাঁদের শিক্ষা দিতেই নয়া ফন্দি ঠাউরান রেস্তোরাঁর মালিক।\nগত ৫ মে দোকানের সামনে ঝোলানো বোর্ডে জারি হয় কড়া সতর্কবাণী: 'খাওয়া শেষ করার পর প্লেটে খাবার পড়ে থাকলে ৫ ফ্রাঁ জরিমানা দিতে হবে'।\nকিন্তু নষ্ট হওয়া খাবারের দাম মাত্র ৫ ফ্রাঁ কী করে হয়? তাফুরো জানিয়েছেন, মূলত খদ্দেরদের সতর্ক করতেই নামমাত্র জরিমানা ধার্য করা হয়েছে। আশা করা যায়, বিশ্বব্যাপী খাদ্য সঙ্কট সম্পর্কে অন্তত কিছুটা হলেও সচেতনতা জারি করা যাবে তাতে, মনে করছেন প্যাট্রিজিয়েটার কর্ণধার।\nউলটপুরাণ! রক্ত পাল্টে ফিরবে যৌবন? পরের খবর\nWeb Title : French restaurant fines diners who don't finish their food


terrorism: 'দেশে সন্ত্রাসহানা বাড়ছে কারণ বাঘ জাতীয় পশু', বলছেন এই স্বামীজি! - terrorism increasing in country because tiger is our national animal, says pejawar seer | Eisamay\nterrorism increasing in country because tiger is our national animal, says pejawar seer\n'দেশে সন্ত্রাসহানা বাড়ছে কারণ বাঘ জাতীয় পশু', বলছেন এই স্বামীজি!\nIndiatimes | Updated: 21 Nov 2019, 04:26:00 PM\nবাঘের সঙ্গে নাকি সন্ত্রাসবাদের গভীর সম্পর্ক। উদুপির শ্রী পেজাওয়ার মাট্টের শ্রী বিশেশ্ব তীর্থ স্বামীজির বক্তব্য ঠিক এমনটাই। স্বামীজির বক্তব্য, ভারতে সন্ত্রাসহানা যে বাড়ছে তার একমাত্র কারণ বাঘ আমাদের জাতীয় প্রাণী।\nবাঘের সঙ্গে নাকি সন্ত্রাসবাদের গভীর সম্পর্ক।\nউদুপির শ্রী পেজাওয়ার মাট্টের শ্রী বিশেশ্ব তীর্থ স্বামীজির বক্তব্য ঠিক এমনটাই।\nস্বামীজির বক্তব্য, ভারতে সন্ত্রাসহানা যে বাড়ছে তার একমাত্র কারণ বাঘ আমাদের জাতীয় প্রাণী।\nএই সময় ডিজিটাল ডেস্ক: বিশ্বাস না-ও করতে পারেন! ফুৎকারে উড়িয়েও দিতে পারেন! কিন্তু বাঘের সঙ্গে নাকি সন্ত্রাসবাদের গভীর সম্পর্ক। উদুপির শ্রী পেজাওয়ার মাট্টের শ্রী বিশেশ্ব তীর্থ স্বামীজির বক্তব্য ঠিক এমনটাই। স্বামীজির বক্তব্য, ভারতে সন্ত্রাসহানা যে বাড়ছে তার একমাত্র কারণ বাঘ আমাদের জাতীয় প্রাণী।\nতাঁর বক্তব্য যাই বোক না কেন! এই সন্ত্রাসহানা থেকে মুক্তি পাওয়ার রাস্তাটাও বাতলে দিলেন তিনি। তিনি মনে করেন, বাঘের জায়গায় যদি গোরুকে আর একটু বেশি আমরা গুরুত্ব দিই, তাহলেই দেশের সন্ত্রাসহানা একটু কমতে পারে। ভালোবাসা আর সারল্যের প্রতীক গোরু, সেই গোরুকেই আমাদের আরও কাছে টেনে নিতে হবে! চর্চা করতে হবে আরও! বাঘের জায়গায় গোরু জাতীয় পশু হলে তবেই ভারতে সন্ত্রাসহানা এক্কেবারে কমে যাবে।\nআরও পড়ুন: জীবনকে বাজি রেখে, অর্ধনগ্ন হয়ে মরণাপন্ন কোয়ালাকে বাঁচাল এই মহিলা, দেখুন ভিডিয়ো...\n'সন্তা সমাগম'-এ গিয়েই এমনতর মন্তব্য করেন স্বামীজি। উদুপিতে এই 'সন্তা সমাগম' আদতে বাবা রামদেবের যোগা ক্যাম্প। সেখানেই ভক্তদের তরফে তাঁর কাছে জানতে চাওয়া হয় যে, ভারতে ক্রমবর্ধমান সন্ত্রাসহানার মূলে কী রয়েছে? আর সেখান থেকে মুক্তিরই বা কী উপায়? ভক্তদের সেই প্রশ্নের উত্তরেই এরকম উদ্ভট উত্তর দিয়ে বসেন স্বামীজি।\nতাঁর উপদেশের ডালি এখানেই শেষ নয়। ডালিতে রয়েছে আরও অনেক টোটকা। গঙ্গাদূষণ নিয়ে ব্যাপক চিন্তিত তিনি। বললেন, 'গঙ্গাদূষণ রোধের কাজ অনেক ধরেই হচ্ছে-হচ্ছে করে আটকে রয়েছে। এবার ওখানে ইউনিফর্ম সিভিল কোডের প্রয়োজন হয়ে পড়েছে।' জনসংখ্যা বৃদ্ধি কমাতেও সরকারের পদক্ষেপ নেওয়া উচিত বলেও জানিয়েছেন তিনি।\nঅতিরিক্ত ওষুধ খেয়ে আত্মহত্যা AIIMS-র প্রাক্তন চিকিত্‍সকের, অভিযুক্ত ডাক্তার স্বামী পরের খবর\nস্বামীজি সন্ত্রাসবাদ রামদেব গোরু terrorism Pejawar seer national animal tiger\nWeb Title : terrorism increasing in country because tiger is our national animal, says pejawar seer


মেডিকেল কলেজ ও হাসপাতালে রোগীর চিকিৎসাসেবা কাজে ব্যবহৃত সব ধরনের যন্ত্রপাতি আমদানিতে শুল্ক প্রত্যাহার চায় বাংলাদেশ প্রাইভেট মেডিকেল কলেজ অ্যাসোসিয়েশন (বিপিএমসিএ)। গতকাল জাতীয় রাজস্ব বোর্ডের (এনবিআর) সম্মেলন কক্ষে আগামী ২০২০-২১ অর্থবছরের প্রাকবাজেট আলোচনায় সংগঠনটির সাধারণ সম্পাদক ডা. মো. এনামুর রহমান এই প্রস্তাব উপস্থাপন করেন। এনবিআর চেয়ারম্যান আবু হেনা মো. রহমাতুল মুনিমের সভাপতিত্বে প্রাক বাজেটের আলোচনা সভাটি অনুষ্ঠিত হয়।\nআলোচনায় এনামুর রহমান বলেন, রেফারেল হাসপাতাল হিসেবে স্বীকৃত হাসপাতাল ব্যতীত অন্যান্য হাসপাতালের যন্ত্রপাতি আমদানিতে ১ শতাংশ আমদানি শুল্ক বিদ্যমান। কিন্তু প্রকৃতপক্ষে চিকিৎসা কাজে ব্যবহৃত সব যন্ত্রপাতি প্রত্যক্ষ ও পরোক্ষভাবে মানুষের জীবন রক্ষা করে থাকে। এছাড়া আমদানিকৃত যন্ত্রপাতিগুলো স্বাভাবিকভাবেই ব্যয়বহুল। তার ওপর অতিরিক্ত শুল্ক আরোপ করা হলে মেডিকেল কলেজ হাসপাতালগুলো স্বল্প বা বিনামূল্যে চিকিৎসাসেবা দিতে পারবে না। তাই জনগণকে স্বল্পমূল্যে বা বিনামূল্যে চিকিৎসাসেবা দেওয়ার জন্য সব চিকিৎসা যন্ত্রপাতির ক্ষেত্রে শুল্কমুক্ত সুবিধা দেওয়া উচিত। এছাড়া সংগঠনটি সব বেসরকারি মেডিকেল কলেজের ওপর আরোপিত ১৫ শতাংশ আয়কর অব্যাহতিরও প্রস্তাব পেশ করে। এ বিষয়ে সংগঠনটি বলছে, দেশের বিদ্যমান বেসরকারি মেডিকেল কলেজ স্থাপন ও পরিচালনার নীতিমালা অনুসারে সব বেসরকারি কলেজ অলাভজনক প্রতিষ্ঠান। ফলে এ খাত থেকে অর্জিত সব আয় প্রতিষ্ঠানের উন্নয়ন খাতে ব্যয় হয়। তাই এখান থেকে অর্জিত আয়ের ওপর কর প্রদান করা সম্ভব নয়।\nঅন্যদিকে সেবা খাতের সব বাড়ি-অফিস ভাড়ার ওপর ৪ শতাংশ হারে ভ্যাট নির্ধারণের প্রস্তাব করে বেসরকারি এই মেডিকেল কলেজ সমিতি। অন্যান্য দাবির মধ্যে রয়েছে ব্যক্তিশ্রেণির করমুক্ত আয়সীমা বৃদ্ধি ও অনেকে ক্ষেত্রে দ্বৈত করবিষয়ক জটিলতা পরিহার ইত্যাদি। প্রাকবাজেট আলোচনায় বিপিএমসির সভাপতি এম এ মুবিন খানসহ এনবিআরের ঊর্ধ্বতন কর্মকর্তারা উপস্থিত ছিলেন।\nনানামুখী চ্যালেঞ্জ নিয়ে নতুন বাজেট বাস্তবায়ন শুরু\nকরোনাকালেও রেমিট্যান্সের পালে হাওয়া\nস্বর্ণ আমদানি করল বাংলাদেশ\nব্যাংকঋণ পেতে ভ্যাটের তথ্য দাখিলের নির্দেশনা বাতিল করল এনবিআর


শহরের ব্রিজ সিটি থেকে পালাতে সাহায্য করার আগে কিশোররা একজন নিরাপত্তারক্ষীকে মারধর করে এবং তাকে বাথরুমে আটকে রাখে। - Amrita Bazar\nHome » শহরের ব্রিজ সিটি থেকে পালাতে সাহায্য করার আগে কিশোররা একজন নিরাপত্তারক্ষীকে মারধর করে এবং তাকে বাথরুমে আটকে রাখে।\nশহরের ব্রিজ সিটি থেকে পালাতে সাহায্য করার আগে কিশোররা একজন নিরাপত্তারক্ষীকে মারধর করে এবং তাকে বাথরুমে আটকে রাখে।\nনিউ অরলিন্স (ডব্লিউভিইউই) – কর্তৃপক্ষ একটি 19-বছর-বয়সী নিউ অরলিন্স ব্যক্তির সন্ধান করছে যিনি রবিবার (10 এপ্রিল) ব্রিজ সিটি ইয়ুথ সেন্টার থেকে পালানোর সময় একজন কর্মচারীকে আহত করেছিলেন।\nলুইসিয়ানা জুভেনাইল জাস্টিস ডিপার্টমেন্টের ডেরন পাট্টির মতে, পালানোর ঘটনাটি বিকেল ৩টার দিকে ঘটে। পলাতক ব্যক্তিকে শুধুমাত্র অরলিন্স প্যারিসের একজন কিশোর হিসেবে চিহ্নিত করা হয়েছিল, যদিও তার বয়স তাকে একজন প্রাপ্তবয়স্ক হিসেবে উপস্থাপন করে এবং রাষ্ট্রীয় আইন যুব কারাগার থেকে পালিয়ে আসা যে কোনো ব্যক্তির নাম ও ছবি প্রকাশের অনুমতি দেয়।\nকেন পলাতক ব্যক্তির পরিচয় জনগণের কাছ থেকে গোপন করা হয়েছে তা এজেজে বলেননি।\nOJJ-এর মতে, পালানোর পর ব্রিজ সিটি সুবিধা বন্ধ করে দেওয়া হয়েছিল এবং কর্তৃপক্ষকে লুইসিয়ানা স্টেট পুলিশ এবং জেফারসন প্যারিশ শেরিফ অফিস অবহিত করা হয়েছিল। যদিও এজেজে বলেছে ক্যাম্পটিকে নিরাপদ ঘোষণা করা হয়েছে, “এখন একজন কর্মী আহত হয়েছেন এবং বর্তমানে চিকিৎসা নিচ্ছেন।”\nসিনেটর প্যাট্রিক কনিক বলেছেন যে 19 বছর বয়সী আরও তিনজন কিশোরকে বাথরুমে একজন মহিলা নিরাপত্তারক্ষীর উপর ঝাঁপিয়ে পড়তে বাধ্য করেছিল। মহিলার কনকশন, ফ্র্যাকচার এবং দাঁত নেই। কিশোররা তখন তার চাবি নিয়ে বাথরুমে তালা দেয়। কনিকস বলেছেন যে তিনজন কিশোর কিশোরী একটি 19 বছর বয়সী ছেলেকে বেড়ার উপরে উঠতে সাহায্য করেছিল।\nপলাতক সম্পর্কে তথ্য থাকলে স্থানীয় আইন প্রয়োগকারী সংস্থা বা সার্চ কমান্ড সেন্টারে (504) 274-6807 এ যোগাযোগ করতে বলা হয়েছে।\nযে ব্যক্তি রবিবার পালিয়েছে সে গত পাঁচ মাসে সমস্যাযুক্ত ব্রিজ সিটি সুবিধা থেকে অন্তত নবম।\n17 মার্চ ব্রিজ সিটির সুবিধা থেকে পাঁচ যুবক পালিয়ে যাওয়ার এক মাসেরও কম সময়ের মধ্যে এই পালানোর ঘটনা ঘটে, একটি ঘটনা কারাগার বলেছিল যে আংশিকভাবে একটি “মানবীয় ত্রুটি” ছিল।\nগত নভেম্বরে ব্রিজ সিটি ফ্যাসিলিটি থেকে অন্য তিন তরুণ বন্দী পালিয়ে যায়।\nআপনি কি আমাদের গল্পে বানান বা ব্যাকরণগত ত্রুটি দেখতে পাচ্ছেন? এখানে ক্লিক করুন bode একটি শিরোনাম লিখুন দয়া করে.\nকপিরাইট 2022 WVUE। সমস্ত অধিকার সংরক্ষিত.\nPrevious: দক্ষিণ লেবাননে বিস্ফোরণে একজন নিহত, বেশ কয়েকজন আহত হয়েছেন\nNext: ইন্দোনেশিয়া যৌন সহিংসতা মোকাবেলায় যুগান্তকারী বিল পাস করেছে | যৌন নিপীড়নের খবর


বড় ইমেজ : যন্ত্র সরঞ্জামের ডেন্টার মেডিকেল আল্ট্রাসোনিক পরিষ্কারের মেশিন দ্রুত অপসারণ ব্লাডস্টেইন\nউপকরণ সরঞ্জাম ডেন্টার মেডিকেল আল্ট্রাসোনিক পরিষ্কারের মেশিন দ্রুত অপসারণ ব্লাডস্টেইন\nউপকরণ সরঞ্জাম ডেন্টার ডিজিটাল মেডিকেল আল্ট্রাসোনিক পরিষ্কারের মেশিন সম্পূর্ণরূপে দ্রুত সাফ করা ব্লাডস্টেইন পরিষ্কার করা\nনীচের প্রশ্নের তালিকাটি একটি অতিস্বনক ক্লিনারটি কেনার ক্ষেত্রে সহায়ক হতে পারে:\n1. অতিস্বনক ক্লিনার এর মাত্রা কি কি? এর প্রসেসিং চেম্বারের আকারটি কি সুবিধাগুলির সমস্ত গুরূত্বপূর্ণ যন্ত্রগুলির প্রস্থ এবং দৈর্ঘ্যের সাথে সামঞ্জস্য করার পক্ষে যথেষ্ট?\n2. অতিস্বনক ক্লিনারটি কত শক্তি উত্পাদন করে? ক্লিনারটি কী একটি পাওয়ার সেটিং বৈশিষ্ট্যযুক্ত, বা হালকা- এবং ভারী-ময়লা-মাটিযুক্ত যন্ত্র, পাশাপাশি সূক্ষ্ম যন্ত্রের প্রসেসিংয়ের অনুমতি দেওয়ার জন্য এটি বিভিন্ন পাওয়ার সেটিংস দিয়ে সজ্জিত?\n3. অতিস্বনক ক্লিনার ফ্রিকোয়েন্সি সেটিং কি? এটি সমন্বয় করা যাবে?\n4. অতিস্বনক ক্লিনার স্ট্যান্ডার্ড পরিষ্কারের সময় কি? এই বারটি কি বড় বোঝা এবং ভারী-গোঁড়া যন্ত্রগুলির জন্য বর্ধিত পরিষ্কারের অনুমতিের সাথে সামঞ্জস্য করা যেতে পারে?\n5. অতিস্বনক ক্লিনারটি কি কেবল কয়েক ধরণের যন্ত্রের জন্য লেবেলযুক্ত? অতিস্বনক ক্লিনার এর প্রস্তুতকারকের এর পরিষ্কার করার কার্যকারিতা সমর্থন করার জন্য কোনও ডেটা আছে কি? যদি কোনও contraindication হয় তবে কি ধরণের যন্ত্রপাতি?


মুজফফর আহমদ ছিলেন ভারতের কমিউনিস্ট পার্টির প্রতিষ্ঠাতা সুবিধাবাদী নেতা - ফুলকিবাজ\nFebruary 28, 2021 February 27, 2021 by Anup Sadi\nমুজফফর আহমদ বা কাকাবাবু বা কমরেড মুজফফর আহমদ (ইংরেজি: Muzaffar Ahmed, ৫ আগস্ট ১৮৮৯ – ১৮ ডিসেম্বর ১৯৭৩) ছিলেন অবিভক্ত ভারতের কমিউনিস্ট পার্টির অন্যতম প্রতিষ্ঠাতা, বঙ্গের কমিউনিস্ট আন্দোলনের সুবিধাবাদী নেতা এবং মহান স্বাধীনতা সংগ্রামী। বঙ্গ এবং উপমহাদেশের রাষ্ট্রচিন্তাবিদদের ভেতর তাঁর নাম অবিস্মরণীয় হয়ে আছে। তাঁর জন্ম বাংলাদেশের নোয়াখালীর সন্দীপের মুসাপুরে। তার পিতার নাম মনসুর আলি এবং মাতার নাম চুনা বিবি। ভারতে মার্কসবাদ প্রচার ও মার্কসবাদী সংগঠন প্রতিষ্ঠার অন্যতম পথিকৃৎ।\nমুজফফর আহমদ ১৯১৩ খ্রি. ম্যাট্রিক পাশ করেন। ছাত্রাবস্থায়ই স্বদেশি আন্দোলনে যোগ দেন। সাহিত্য ও সাংবাদিকতার মধ্য দিয়ে তিনি প্রথমে দেশসেবার কাজে আত্মপ্রকাশ করেন। ১৯২০ খ্রি. কাজী নজরুল ইসলামের সহযোগে ‘নবযুগ’ পত্রিকা প্রকাশ করেন। এই সময়ই তিনি মার্কসবাদের প্রতি আকৃষ্ট হয়ে এ বিষয়ে অধ্যয়ন করেন। পরে নজরুল সম্পাদিত ‘ধূমকেতু’ পত্রিকায় (১৯২২) দ্বৈপায়ন ছদ্মনামে ভারতের রাজনৈতিক সমস্যা এবং কৃষক ও শ্রমিকদের সমস্যা নিয়ে বিশ্লেষণাত্মক রচনা লেখেন।\nমুজফফর আহমদ ১৯২৩ খ্রি. প্রথম গ্রেপ্তার হন। ১৯২৪ খ্রি. কানপুর বলশেভিক (কমিউনিস্ট) ষড়যন্ত্র মামলায় তাঁর চার বছর সশ্রম কারাদণ্ড হয়। গুরুতর অসুস্থ হওয়ায় ১৯২৫ খ্রি. ছাড়া পান। এই সময় আন্তর্জাতিক কমিউনিস্ট সংস্থাগুলির সঙ্গে সংযোগ স্থাপন করেন। ১৯২৬ খ্রি. তাঁর সম্পাদনায় দলের প্রথম বাংলা পত্রিকা ‘গণবাণী’ প্রকাশ লাভ করে। ১৯২৯-৩৩ খ্রি. এই পত্রিকাতেই আন্তর্জাতিক সংগীতের ও কমিউনিস্ট ইস্তাহারের বঙ্গানুবাদ প্রথম ছাপা হয়। শ্রমিক-কৃষকের সমস্যা, মার্কসীয় দর্শন প্রভৃতি নিয়েও এতে নিয়মিত আলোচনা চলত। ১৯২৯-৩৩ খ্রি. ঐতিহাসিক মিরাট ষড়যন্ত্র মামলার অন্যতম আসামি হিসাবে তিনি তিন বছর কারাদণ্ড ভোগ করেন। সারা ভারত কৃষক সভার (১৯৩৬) প্রতিষ্ঠাতাদের মধ্যে তিনি অন্যতম।\n২৫ মার্চ ১৯৪৮ খ্রি. কমিউনিস্ট পার্টি বেআইনি হলে সন্ত্রাসবাদী নেহরুর নিবর্তনমূলক আটক আইনে তিনি ১৯৫১ খ্রি. পর্যন্ত আটক থাকেন। ১৯৬২ খ্রি. চীন-ভারত সীমান্ত সংঘর্ষের সময় তাঁকে ভারত-রক্ষা আইনে দু-বছর আটক রাখা হয়।\nমুজফফর আহমদ ৪০ বছর ধরে ভারতে কমিউনিস্ট পার্টির কেন্দ্রীয় কমিটির সদস্য, ন্যাশনাল বুক এজেন্সির একজন প্রধান সংগঠক ছিলেন। গণশক্তি প্রিন্টার্স প্রেস তিনিই গড়ে তোলেন। কাকাবাবু নামে তিনি কর্মী ও নেতাদের কাছে জনপ্রিয় ছিলেন। তার রচিত প্রবন্ধ গ্রন্থের মধ্যে আছে নজরুল স্মৃতিকথা, ভারতের কমিউনিস্ট আন্দোলনের ইতিহাস প্রভৃতি।\nসুবিধাবাদী মুজফফর আহমদ\nভ্লাদিমির ইলিচ লেনিন নৈরাজ্যবাদকে বলেছিলেন শ্রমিক আন্দোলনে সুবিধাবাদী পাপের এক ধরনের দণ্ড। ভারতের কমিউনিস্ট পার্টির এই প্রতিষ্ঠাতা ব্রিটিশবিরোধী সশস্ত্র আন্দোলনকে বুঝতে পারবেন না, যুক্তফ্রন্টকে বুঝতে পারবেন না, সারাটা জীবন ব্রিটেনের সুবিধাবাদী কমিউনিস্ট পার্টির দাস হিসেবে জীবন কাটাবেন।\nমুজফফর আহমদ অনুশীলন ও যুগান্তর দলের মহান ব্রিটিশবিরোধী লড়াইকে বলতেন সন্ত্রাসবাদী। ব্রিটিশরাও তাঁদেরকে বলতেন সন্ত্রাসবাদী। এসব কথা বলে ও লিখে তিনি ব্রিটিশ সাম্রাজ্যবাদীদের সাথে ব্রিটিশবিরোধীদের পার্থক্য মুছে ফেলেছেন, নৈরাজ্যবাদীদের সাথে সন্ত্রাসবাদীদের পার্থক্য মুছে ফেলেছেন। তার আমার জীবন ও ভারতের কমিউনিস্ট পার্টি বইয়ের একটি অধ্যায়ের নাম ‘সন্ত্রাসবাদী বিপ্লবের অভ্যুদয়’। সেই অধ্যায়ে তিনি লিখছেন,\nবাংলায় সন্ত্রাসবাদী বিপ্লবীদের অভ্যুদয় একটি স্মরণীয় ঘটনা। এটা ছিল একটা গোপন আন্দোলন। বঙ্গভঙ্গের আগেই তাঁদের দল গড়ে উঠেছিল। অবশ্য বঙ্গভঙ্গ আন্দোলন তাঁদের বিশেষ প্রেরণা যুগিয়েছিল। এটা বিশেষ লক্ষণীয় যে, বাঙলা দেশেই সন্ত্রাসবাদী কার্যকলাপ বিশেষ দানা বেঁধে উঠেছিল। বাংলার শিক্ষিত ভদ্রলোক সম্প্রদায়ের ভিতরই ছিল তার উর্বর ক্ষেত্র। বাংলার বাহিরেও সন্ত্রাসবাদী বিপ্লবীদের কর্মপ্রচেষ্টা চলেছে। কিন্তু বাংলার মতো দীর্ঘস্থায়ী তা কোথাও হয়নি।\nলেনিনের দেয়া নৈরাজ্যবাদের সংজ্ঞাটা থেকে দেখা যাচ্ছে যে, লেনিন “নৈরাজ্যবাদের” জন্য দায়ী করছেন বামপন্থী সুবিধাবাদীদের। সুবিধাবাদীরাই ভিত্তি হচ্ছে নৈরাজ্যবাদীদের বা মুজফ্‌ফর আহমদ কথিত ‘সন্ত্রাসবাদীদের’। মুজফফর আহমদ সারা জীবন কোনো বিপ্লবী লড়াকু সংগ্রামে না নেমে তিনি মুসলিম লিগ ও কংগ্রেস উভয় দলের সাথে সম্পর্ক বজায় রাখবেন। ১৯১৬ সাল থেকেই মিটিং-মিছিলে যোগ দেবার কাজ শুরু করবেন। তিনি ‘১৯১৭ সালে কলকাতায় কংগ্রেস ও মুসলিম লিগের অধিবেশন’-এ দর্শকরূপে যোগ দেবেন। তার উভয় দিকেই থাকার এই সুবিধাবাদ চর্চা তিনি মৃত্যু পর্যন্ত চালিয়ে যাবেন, সন্ত্রাসী খুনি জ্যোতি বসুর হয়ে কাজ চালাবেন।\nআরো পড়ুন: বীণা দাস ভারতের স্বাধীনতা সংগ্রামে বিপ্লবী ও লেখিকা\nমুজফ্‌ফর যে ব্রিটিশবিরোধীতাকে ক্ষমতা দখলের দিকে নিতে পারবেন না, তার কারণ তিনি লেনিনের কথাগুলোকে বিকৃত করলেন, স্বাধীনতার মহান সংগ্রামকে একতরফা লড়াই করে দিলেন, যুক্তফ্রন্টের বিরোধিতা করলেন। এভাবেই মুজফফর আহমদ ভারতের ইতিহাসে নিজেকে প্রতিষ্ঠা করেছেন সুবিধাবাদ-সংশোধনবাদের ঝান্ডাধারী।\n১. অঞ্জলি বসু; অঞ্জলি বসু ও সুবোধচন্দ্র সেনগুপ্ত সম্পাদিত; সংসদ বাঙালি চরিতাভিধান, প্রথম খণ্ড; পঞ্চম সংস্করণ, দ্বিতীয় মুদ্রণ; সাহিত্য সংসদ, কলকাতা; নভেম্বর ২০১৩, পৃষ্ঠা ২৮।\n২. মুজফ্‌ফর আহমদ, আমার জীবন ও ভারতের কমিউনিস্ট পার্টি, ন্যাশনাল বুক এজেন্সি, কলকাতা, প্রথম মুদ্রণ ডিসেম্বর ১৯৬০, পৃষ্ঠা: ২৮\n৩. অনুপ সাদি, ২৬ মে ২০২০, “মুজফফর আহমদ ছিলেন ভারতের কমিউনিস্ট পার্টির প্রতিষ্ঠাতা সুবিধাবাদী নেতা”, রোদ্দুরে ডট কম, ঢাকা, https://www.roddure.com/biography/muzaffar-ahmed/.\nরচনাকাল ২৬ মে ২০২০, দক্ষিণ খান, ঢাকা।\nCategories জীবনী Tags প্রাচ্যের রাষ্ট্রচিন্তা, বাঙালি বিপ্লবী, ভারতীয় বিপ্লবী, ভারতীয় লেখক, রাজনীতিবিদ Post navigation


ফারদিন হাসান, Author at Football Maniacs\nAuthor: ফারদিন হাসান\nরূপের জাদুতে হাজারো রমনীর মন জয় করা ও পায়ের জাদুতে অসংখ্য ফুটবল ভক্তের হৃদয়ে নিজের স্থান গড়ে নেওয়া ফুটবলার তিনি। লম্বা চুল, চাপ দাড়ি, শিন প্যাড পর্যন্ত নামানো মোজাতেই তাকে দেখা গিয়েছে সবসময়, এই যেনো তার ব্র‍্যান্ড। লোকে বলে সে হলো এমন ফুটবলার যার ছবি যেকোনো ফুটবল ভক্ত নিজের দেওয়ালে টাঙিয়ে রাখতে চাইবে। বলছিলাম পর্তুগিজ […]\nফারদিন হাসান\tJune 10, 2018\nপর্তুগাল নামটা শুনলেই যে কথাটা প্রথম মাথায় আসে তা হলো জলদস্যু। কি প্রতাপটাই না ছিলো তাদের। পুরো বিশ্বকে আতংকে রাখতো তারা। এই জলদস্যুদের বর্তমান প্রজন্মও তাই সে আতংকটা টিকিয়ে রাখতে চায় তবে তা সমুদ্র পথে নয় বিশ্ব ফুটবলে। ফুটবলের সবচেয়ে বড় আসর বিশ্বকাপে এইবার পর্তুগাল আসছে বড় স্বপ্ন নিয়ে। ‘দ্যা গ্রেটেস্ট শো অন আর্থ’ খ্যাত […]\nরাশিয়ার আকাশে কার্থেজের ঈগল\nফারদিন হাসান\tMay 30, 2018\nআফ্রিকা মহাদেশ থেকে ফিফা বিশ্বকাপে প্রথম কোন ম্যাচ জিতেছে কারা কখনো ভেবে দেখেছেন? মাথায় নিশ্চয়ই বিভিন্ন নাম ঘুরছে। “মিশর? ক্যামারুন? নাইজেরিয়া?” না এই চেনা জানা নাম গুলোর কোনোটাই নয়, আফ্রিকা অঞ্চল থেকে বিশ্বকাপে ম্যাচ জেতা প্রথম দল তিউনিসিয়া। ১৯৭৮ সালের কথা, আর্জেন্টিনা বিশ্বকাপে মেক্সিকোর বিপক্ষে মাঠে নেমেছিলো আফ্রিকা অঞ্চলের দেশটি। সেই ম্যাচে ৩-১ গোলে জয়ের […]\nসামুরাইদের কাটানার আঘাতে আহত হবে কি প্রতিপক্ষ?\nফারদিন হাসান\tMay 29, 2018\nসে বহুদিন আগের কথা, সময়ের হিসেবে ষোলশ শতকের পূর্বে। কাটানা নামক এক ধারালো তলোয়ার হাতে বিশাল বর্ম গায়ে চাপিয়ে এগিয়ে যাচ্ছেন সামুরাইরা। তাদের কাটানার সামনে যেকোন প্রতিপক্ষ যেনো টুকরো টুকরো হয়ে পড়ে মূহুর্তের মাঝে। আর তাদের সেই শক্ত, বিশাল বর্ম যেনো প্রতিনিধিত্ব করে সুরক্ষিত সম্রাজ্যের। জাপানের ইতিহাসে সবচেয়ে সাহসী ও বীর যোদ্ধা মানা হয় এই […]\nফারদিন হাসান\tMay 28, 2018\nআর মাত্র ১৭ দিন বাকি ‘দ্যা বিগেস্ট শো অন আর্থ’ খ্যাত বিশ্বকাপ ফুটবলের। রাশিয়া বিশ্বকাপ শুরুর আগে এরই মধ্যে আলোচনা-সমালোচনা শুরু হয়ে গেছে বিভিন্ন দল কিংবা খেলোয়াড়দের নিয়ে। চায়ের কাপে ঝড় উঠতে শুরু করেছে ব্রাজিল-আর্জেন্টিনার সেই ফুটবলীয় তর্কে। ফুটবলের সবচেয়ে বড় আসর ফিফা বিশ্বকাপে এইবার অভিষেক হতে যাচ্ছে বেশ কিছু নতুন মুখদের। নিজেদের সেরাটা দিয়ে […]\nফারদিন হাসান\tOctober 24, 2017\nমাদেইরার এক দরিদ্র পরিবারে জন্ম। মাদেইরা থেকে লিসবন, লিসবন থেকে ম্যানচেস্টার, ম্যানচেস্টার থেকে মাদ্রিদ পর্যন্ত ক্রিস্টিয়ানো রোনালদোর পথচলা, যে পথচলা শেষ হয় নি এখনো৷ গোলমুখে এখনো সেই দূর্দান্ত রোনালদো। অফ দা বল মুভমেন্টে দারুণ এক স্পেস ক্রিয়েট করে অসাধারণ ফিনিশিং, প্রতিপক্ষকে চূর্ণ-বিচূর্ণ করে রোনালদোর সেলিব্রেশন৷ আবারও সেরা প্লেয়ারের মুকুট রোনালদোর হাতে৷ ফিফা দ্যা বেস্ট “Cristiano […]


৮১ বছর বয়সে পিএইচডি, স্তন ক্যানসারের গবেষণায় নজির বৃদ্ধ চিকিৎসকের - Prohor\nশেখার কোনো বয়স হয় না। এই প্রবাদবাক্যে যে এতটুকুও ফাঁক নেই কোথাও তাই প্রমাণ করে দিলেন তিরুচির চিকিৎসক। কলেজের পড়াশোনা শেষ হয়েছিল প্রায় ৬০ বছর আগে। তারপরই সম্পর্ক শেষ অ্যাকাডেমিক জীবনের সঙ্গে। তবে কিছুদিন আগে থেকে আবার নতুন উদ্যোমে শুরু করেছিলেন পড়াশোনার রেওয়াজ। আর সেই সুবাদেই ৮১ বছর বয়সে এসে প্রকাশিত হল গবেষণাপত্র। শেষ বয়সে এসে পিএইচডি করেই চমক লাগালেন ডঃ জি. গণপতি।\nমেডিক্যাল কলেজের পড়াশোনা শেষ করেই সরকারি স্বাস্থ্য বিভাগে কাজ নিয়েছিলেন জি. গণপতি। চিকিৎসা করেছেন প্রায় ৪০ বছর। ১৯৯৭ সালে অবসরগ্রহণের পর তিরুচির থাল্লাই নগরে খুলেছিলেন নিজস্ব ক্লিনিক। বর্তমানে সেখানেই চিকিৎসা চালিয়ে যাচ্ছেন তিনি। তবে এই ৬০ বছরের চিকিৎসা জীবনে প্রচুর মহিলাকে দেখেছেন স্তন ক্যানসারে আক্রান্ত হতে। কিন্তু কীভাবে নিয়ন্ত্রণ করা যায় এই মারণ রোগকে? এই চিন্তাই ভাবিয়ে তুলেছিল বৃদ্ধ চিকিৎসককে।\nহাল ছাড়লেন না। বরং নতুন করে নাম লেখালেন তিরুচি এনআইটিতে। গবেষণায়। বিষয়বস্তু হল সেই স্তন ক্যানসারই। গত শনিবার এনআইট-তিরুচি থেকেই অর্জন করলেন পিএইচডি। একটি ভার্চুয়াল কনভোকেশনে এদিন ডিরেক্টর মিনি সাজি থমাসের উপস্থিতিতে এই ডিগ্রি প্রদান করা হয় তাঁকে।\nতবে চিকিৎসার গুরুদায়িত্ব সামলেও কখনও ক্লান্ত হননি গবেষণার কাজে। প্রতিদিনই নিয়ম করেই জমা দিয়েছেন অ্যাসাইনমেন্ট। তথ্য সংগ্রহ থেকে তার বিশ্লেষণে কোথাও ফাঁক থাকেনি কোনো। ডিগ্রি প্রদানের সময় এমনটাই জানালেন তাঁর গবেষণার গাইড প্রফেসর ডঃ এন. শিভাকুমারান।\nঅর্থসংকট হোক কিংবা বিভিন্ন প্রতিকূলতা, অনেক সময়ই পড়াশোনার ট্র্যাক থেকে ছিটকে যায় অনেক ছাত্রই। তাঁদের সকলের কাছে নতুন করে অনুপ্রেরণা জোগাচ্ছেন ডঃ গণপতি...\nProhorG. GanapathyDoctorPh.DOld ManBreast Cancer\nPrevious News বাতিল, ফেলে-দেওয়া বই নিয়েই তৈরি লাইব্রেরি; অভিনব উদ্যোগ তুরস্কের সাফাইকর্মীদের Next News শুধুই পৃথিবীই নয়, উষ্ণতা বাড়ছে মহাবিশ্বেরও – জানাচ্ছে গবেষণা


সৃষ্টি প্রিয়দর্শিনীর মন – অপার্থিব\nPosted on June 7, 2017 July 10, 2017 by Anindya Sengupta\nআর এই পঞ্চাশ বছর আগে আটকে থাকা শহরটায় থাকা যাচ্ছেনা, সমরেন্দ্রর মনে হল। যখন ইনকর্পোরেশন হয় তখন তিনি ভ্রুণ, তার বাবা সিদ্ধান্ত নিয়েছিলেন যে এখানে থেকে যাওয়াই ভালো, অন্তত খাওয়া-পরা-বাসস্থান-চিকিৎসার দুশ্চিন্তাটা তো যাবে, নাই বা হল বাকি জীবনটায় শহর থেকে বেরোতে না পারা। তার আত্মীয়রা কলকাতাতেই বেশিরভাগই; শ্বশুরবাড়ি বীরভূমে, তাই স্ত্রী কেঁদে ভাসাচ্ছিলেন পোয়াতি অবস্থায়। সমরেন্দ্রর বাবার পক্ষে সম্ভব হয়নি, কিন্তু সমরেন্দ্র পঁচিশ বছর পর সিপিএসে উত্তীর্ণ হওয়ার দুইমাসের মধ্যেই পারমিট যোগাড় করে বিধবা মাকে শহর থেকে মুক্ত করেছিলেন। মাকে বুঝিয়েছিলেন যে তিনি প্রশাসনের মধ্যে আছেন, তার পক্ষে নিশ্চয়ই শহর থেকে বেরিয়ে দেখা করে আসা সম্ভব হবে। সম্ভব হয়নি; পাঁচ বছরের মধ্যে মায়ের মৃত্যুসংবাদ আসে। শ্রাদ্ধ-সৎকার করতে হলে ইনভিজিলেশন ঘাড়ে করে যেতে হবে, সমরেন্দ্র যাননি কলকাতা থেকে ভারতবর্ষে।\nতারপর বাকিটা জীবন স্রেফ খেটে গেছেন – একদিন না একদিন পারমিটের যোগ্য হবেন এই আশায়। একদিন ভুলেই গেছেন যে প্রিয়াম কর্পোরেশনের অধীনে এই মেট্রোপলিসের বাইরে কোথায় তার যাওয়ার জায়গা হতে পারে। তারপর পারমিটের লক্ষ্য ঝাপসা হয়ে গেলে অভ্যেসের বশেই খেটে গেছেন। ইদানিং আবার খিদেটা চাগাড় দিয়ে উঠছে – বেরিয়ে যেতে হবে। তিনি জানেন যে ২০৩০ সালের পর পৃথিবীটা কিভাবে পাল্টেছে এই শহরের ১০ শতাংশ মানুষ জানে, তিনি সেই লক্ষ্মণরেখার আশেপাশে আছেন মাত্র। অতএব কর্পোরেশনের অধীনস্থ কলকাতার বাইরের ভারতবর্ষে পা ফেললে যে কালচারাল শকটা অবধারিত তা এই বয়েসে হজম করে নেওয়া মুশকিল, বাকিটা জীবন এখানে থাকাটাই শ্রেয় – এমনই স্থির করলেন।\nকিন্তু তাও উনি ধূসর হরাইজনে ওই বিশতলা উঁচু ঝাপসা তারের দেওয়ালটার দিকে তাকিয়ে থাকেন আর ভাবেন যে ওপারে কিইবা থাকতে পারে। তার এতদিনের ক্যারিয়ারে কতগুলো লোককে যে ওই বর্ডারলাইন পেরোনোর আগে ধরে ফেলেছেন তার হিসেব-নিকেশ আর নেই। গ্যাস-মাস্ক পরিহিত অবস্থায় দিগন্তবিস্তৃত জলাজমিতে, নদীতে স্পিডবোটে, গড়িয়ার ধ্বংসস্তুপের অলিতেগলিতে তার সার্ভিস পিস্তল থেকে নির্গত বুলেট অন্তত পনেরোজনের বর্ডার পেরোনোর প্রচেষ্টা চিরতরে ব্যর্থ করেছে। কাজের ক্ষেত্রে তিনি নিয়ম ও অর্ডারকে প্রশ্ন করেননি কোন। পারমিট তিনি পাবেন না কেন? সমরেন্দ্র স্যান্যালের চাইতে ভালো কে বা আর জানে যে এই পারমিট যে সে পারমিট নয় – সে তো যে কোনো নাগরিকই যে কোনো সময়ে যে কোনো অছিলায় শহর ছেড়ে বেরিয়ে যেতে পারে। কিন্তু সেই বেরোনো মানে তো ফেরার রাস্তা বন্ধ চিরতরে। সমরেন্দ্র স্পেশাল পারমিট চান, অর্থাৎ যে পারমিটে বেরোলে ফিরেও আসা যায়, চাকরিও বজায় থাকে কলকাতায়। সেটা সবার জোটে না।\nকেন ফেরার পথ খোলা রাখতে চান তিনি? স্ত্রী-পুত্র তো সেই তো কবে ফেরার পথ বন্ধ করা পারমিট নিয়ে চলে গেছেন, তিনি নিজে সই করেছিলেন কাগজে। কেন এমন পারমিট চান যাতে ফেরার পথটাও খোলা থাকে? সমরেন্দ্র বুঝলেন – তারিয়ে তারিয়ে বুঝলেন – যে একমাত্র স্পেশাল পারমিটই তার চাকরিজীবনের অর্জন হতে পারে বলে। এই একজীবন পুলিশগিরি করে কিছু তো একটা অর্জিত হবে যা শহরের ১০% মানুষ উপভোগ করে? এই যে এতগুলো প্রান তিনি নিলেন, এত রক্ত তার হাতে লেগে আছে – সেই ক্ষরণের বিনিময়ে কিছু তো পাওয়া যাক যা দূর্লভ?\nচপারটা নেমেছে। এইবার ওটার পেট থেকে নেমে আসবেন ইন্টারপোলের একজন উচ্চপদস্থ আধিকারীক, ভারতীয় রাষ্ট্রের একজন সামরিক পদাধিকারী এবং কর্পোরেশনের একজন উচ্চপদস্থ পুলিশ অধিকর্তা। এরা সমরেন্দ্র স্যান্যালকে ডেকে পাঠিয়েছেন কোন এক গোপন মিশনে। ১০% এবার হাতের মুঠোর কাছাকাছি। সমরেন্দ্র স্যান্যাল এবার হেলিপ্যাডের দিকে দৃষ্টি ফেরালেন।\n২। সৃষ্টি প্রিয়দর্শিনী\nগত রাতে পার্ক স্ট্রিটের পাবটিতে যখন প্রবেশ করছে আসাদ ইব্রাহিম তখন তার কব্জিতে দুটি ঘড়ির একটিতে মুহুর্মুহু বিপ হচ্ছে, একটা আলোর কাঁটা উত্তর-পশ্চিম দিকে উজ্জ্বল ইঙ্গিত দিয়ে তিরতির করে কাঁপছে, তলায় ল্যাটিচুড লঙ্গিচ্যুডের পুঙ্খানুপুঙ্খ হিসেব প্রায় মাতাল অথচ নিশ্চিত। আলো কম, গোলাপি আভা আর ধোঁয়ায় মোড়া জায়গাটা। একটা একশো বছর আগেকার রক গান – ডায়ার স্ট্রেইটসের ‘মানি ফর নাথিং’ – অপটুভাবে গাইছে কিছু ছেলে; এতটাই আদ্যিকেলে যে হাসি পেয়ে যায় আসাদের। ভিড় ঠেলে সে এগোয় উত্তর-পশ্চিম দিকে – তারপর থমকে দাঁড়ায় – ওই যে অদূরে বসে আছেন বছর পঁয়তাল্লিশ বয়েসের মহিলাটি। সৃষ্টি প্রিয়দর্শিনী, পদবী ব্যবহার করেন না। চামড়া ম্লান হয়ে আসছে, পোশাকের জেল্লার বয়সও বেশ পুরোনো – কিন্তু এখনও সুন্দরী, সেইরকম যার ফ্যাকাশে শ্রী দেখে আরো নবীন, সবুজ, স্বাস্থ্যোজ্জ্বল সময়ে কীরকম ছিল তা ভাবতে ইচ্ছে করে না।\nআসাদ কিছুক্ষণ তাকিয়ে থাকে সৃষ্টির দিকে, আর ওর মাথার মধ্যে স্ক্রোল ডাউন করতে থাকে ইতিহাস। সৃষ্টি ভিড়ের মধ্যে একাকীত্ম পেয়ে গেছেন, হাতের মৃদু কম্পন বলছে পানীয়র পাত্র তৃতীয় কিংবা চতুর্থ, কারণ সৃষ্টির স্নায়ুতন্ত্র ঝাঁঝরা প্রায়। এটা আসাদের অবজারভেশন নয়, তথ্য।\nগান পালটে হয়ে গেছে অপটুভাবে গাওয়া পোলিসের ‘রোক্সান’। আসাদের ঠোঁটের কোনে হাসি ফুটে উঠলো – ‘পুট অন দ্য রেড লাইট’ – সৃষ্টি গানের দিকে বিন্দুমাত্র কর্ণপাত করছেন না। তার চাইতে বিশ বছরের কনিষ্ঠ শরীরগুলি আদ্যিকেলে ছন্দে উত্তেজিত হয়ে উঠলো; তার পা মৃদু তাল রাখছে কিন্তু খুব একটা উপভোগ করছে গানটা বলে মনে হয়না। সৃষ্টির দিকেও কেউ দৃষ্টিপাত করছেনা, তাই আসাদের এখন একমাত্র কাজ সৃষ্টির দিকে তাকিয়ে থাকা। আসাদ কব্জির ঘড়িটা খুলতে থাকে; একটা লহমা দরকার, একটা লহমায় সৃষ্টি প্রিয়দর্শিনী দেখবেন যে সুঠাম শরীরের একজন যুবক তার দিকে তাকিয়ে আছে, ঠায়। ২০৮২ সালেও যে তাকিয়ে থাকার বয়স কয়েক হাজার বছরের।\nআসাদ কব্জির ঘড়িটা মুঠোর মধ্যে গুড়ো করতে থাকে, ভাঙতে থাকে জিনিসটা। যে লয়ে গানটা এগোচ্ছে তাতে শীঘ্রই শেষ হয়ে যাবে, আসাদের হিসেব বলছে এর পরের গানটি ধীরতর লয়ের হবে। তার আগে দৃষ্টিতে দৃষ্টিতে একবার মিলে গেলে আসাদ দৃষ্টি সরিয়ে ওয়াশরুমের দিকে যাবে, তারপর গুড়ো হয়ে যাওয়া ঘড়িটার ওপর ঢেলে দেবে অ্যাসিড। সৃষ্টির মাথা বাঁদিকে হেলে গেল, আসাদ ওর দীর্ঘ গ্রীবা দেখতে লাগলো। গান অবধারিতভাবে ভাবে পাল্টালো ‘এভরি ব্রেথ ইউ টেক’-এ। আসাদের শরীর থেকে এবার নিয়ন্ত্রিত ফেরোমন বেরোতে থাকবে। তাতে কনিষ্ঠতর শরীর ও মনের অনভিপ্রেত ঝাঁকও আসবে, সেটা আসাদকে সামলাতে হবে। এই যৌনসম্ভাবনার ভিড়ে লক্ষ্যস্থির থাকতে হবে।\nস্থির। সৃষ্টি প্রিয়দর্শিনী। আজ থেকে কুড়ি বছর আগে, যখন তার বয়স ছিল বারো পৃথিবীর কোন প্রান্তে তা আর মনে নেই, সেই সময়ের পুঙ্খানুপুঙ্খ মনে পড়ছে আসাদ ইব্রাহিমের। ম্যাসাচুসেট্‌স ইন্সটিটিউট অব টেকনলজিতে নিউরোসাইবারনেটিক্স বিভাগের একটি ঝকঝকে তরুনী। কলকাতায় তার কেউ থাকতোনা। সুন্দরী ঠিকই, কিন্তু তার চাইতে ঢেরগুন বেশি আকর্ষণ ছিল ক্যাম্পাসে তিনি বিদূষী বলে। অথচ ক্যাম্পাসে তো বিভিন্ন দেশের বিদূষী সুন্দরী কতই থাকে। সৃষ্টির মধ্যে তখন থেকেই সদ্যযৌবনা বুদ্ধিমতীর প্রগলভতা নেই; তিনি কথা বলেন কম, তিনি প্রায় ঈর্ষনীয় ঠান্ডা-মাথার বুদ্ধিমতী।\nসৃষ্টি প্রিয়দর্শিনী এখনও কম কথা বলেন, এখনও তিনি বানের জলে নিজেকে ভাসিয়ে দেন না। দুইতিনজন নেশাগ্রস্থ যুবক-যুবতী তাকে নাচে আমন্ত্রণ জানালে তিনি এখনও প্রত্যাখ্যান করতে জানেন বিরাগভাজন না করে। সৃষ্টি প্রিয়দর্শিনী নাচতেন না, তিনি সবসময়েই ডান্স ফ্লোরের এক কোনায় বসে থেকে উপভোগ করতে জানতেন, জানতেন অনেক নৃত্যরত চোখ মাঝে মাঝেই তার দিকে ঘুরছে। এখন শুধু একজনের চোখ। কিন্তু মাঝবয়সে সৃষ্টি প্রিয়দর্শিনী সেই চোখকে এখনও আবিষ্কার করে উঠতে পারেননি।\n“আই অ্যাম ওয়াচিং ইউ” – ঘড়িটার কাজ ফুরিয়েছে, এবার ঘড়িটাকে অ্যাসিড দিয়ে না গলিয়ে দিতে পারলে আসাদ ইব্রাহিমকে ট্র্যাক করে ফেলবে এই ঘড়িটারই ফ্রিকোয়েন্সি। একবার যদি দৃষ্টি বিনিময় হয় তাহলে কিছুক্ষণ বসিয়ে রাখা যাবে সৃষ্টিকে পাবে; কৌতুহল মানুষকে বসিয়ে রাখে। আসাদ ওয়াশরুমে উঠে চলে যাবে, ফের যখন ফিরে আসবে তখন সে দেখবে সৃষ্টির চোখ সেইদিকেই নিবদ্ধ, এবং কিছুটা চিন্তান্বিত। সেই দৃষ্টির সুতো গোটাতে গোটাতে আসাদ ইব্রাহিম তার দিকে এগিয়ে যাবে। তারপর সেই অমোঘ বাক্যটা বলবে যা সৃষ্টিকে দেবে দেজা ভ্যুর ঝটকা। আসাদ ইব্রাহিম এরপর আর সৃষ্টি প্রিয়দর্শিনীকে তার দৃষ্টি, শ্রবণ, ঘ্রানের বাইরে যেতে দেবেনা।\nএকজন তরুনীর ঘর্মাক্ত শরীর আসাদের উপর ঢলে পড়ল। মেথামফেটামাইন, মেয়েটি বেশ হাই হয়ে আছে। আসাদের মনে পড়ে গেল আঠারো বছর আগে একটা ঘর্মাক্ত শরীরকে। সেই শরীর যখন রতিচূড়ান্তে থরথর করে কাঁপছিল সেখানে আজকের আসাদ ইব্রাহিম ছিল না, পৃথিবীর কোন প্রান্তে যে ছিল তার মনে নেই। সৃষ্টি প্রিয়দর্শিনী – যিনি ডান্স ফ্লোরে কখনো নাচেননি – তার আকাঙ্খিত পুরুষকে সম্পূর্ণ পেয়ে যেন রন্ধ্রে রন্ধ্রে মিশিয়ে নিচ্ছেন তার অন্তরে আর আনন্দে আশ্লেষে তার শরীরে কম্পনের ঢল নেমেছে। ষোলো মিনিট আগে ধস নেমেছে আইএমএফের নেটওয়ার্কে; সেই ধসের যিনি রচয়িতা তার উরুর পেশিতে নামছে ধস, তিনি উরুসন্ধিতে গিলে নিচ্ছেন তার প্রৌঢ় প্রেমিককে। তারা তখন পলাতক, আন্ডারগ্রাউন্ডে। তাদের তখন খুঁজে চলেছে ইন্টারপোল।\n“ক্যান। সামওয়ান। ট্র্যাক। ডাউন। দ্য বিগেস্ট। ট্রেমোর্স। হ্যাপেনিং। অ্যাট দিস মোমেন্ট। ইন আ উওম্যান? তাহলে ওরা আমাদের ধরে ফেলবে” – সৃষ্টি প্রিয়দর্শিনী বলেছিলেন, প্রতিটি শব্দের মাঝে নিঃশ্বাস নিতে নিতে। তার পুরুষ কিছু বলতে পারেননি।\nআসাদের ইরেকশন হতে আরম্ভ করে আর সে মেথে হাই মেয়েটিকে এক ঝটকায় সরিয়ে দেয়।\nমেয়েটি গালি দিতে শুরু করে, তার কয়েকজন বন্ধু তাকে সরিয়ে নিয়ে যায়। বেশ কয়েকজনের দৃষ্টি গোলাপী অন্ধকারে কয়েক লহমার জন্য এই রগড়ের দিকে ঘোরে।\nলহমা। সৃষ্টি প্রিয়দর্শিনী এবার আসাদ ইব্রাহিমের দিকে তাকিয়েছেন, আসাদের দৃষ্টি তার লক্ষ্যে স্থির। সে এগিয়ে যায়।\n“লেডি, আপনার দৃষ্টি আমাকে বাইনারিতে টুকরো করছে – প্লিজ স্টপ কোলাপসিং মি” ।\nসৃষ্টি প্রিয়দর্শিনী চমকে গেলেন। তার হাতের গ্লাস চলকে গেল। আসাদ ইব্রাহিম এবার আরেকটা ড্রিংক্স তৈরি করে দেওয়ার অজুহাত পেয়ে গেছে।\n৩। আসাদ ইব্রাহিম\n“আসাদ ইব্রাহিম – এই নামটা জানেন?”\nজাপানি ও তাইওয়ানিজ নামের একটা সমাহার নিয়ে ইন্টারপোলের ইউরিকো হোয়াং সমরেন্দ্র স্যান্যালকে প্রশ্ন করলেন। মহিলার দৃষ্টি তীক্ষ্ণ, চোখের নিচে ভাঁজটা ছাড়া শরীরে কোথাও বয়সের লেশমাত্র নেই। পাশে একজন ভারতীয় পুরুষ – নরেন্দ্র সিঙ্ঘানিয়া – এবং আর একজন যিনি দেখতে ভারতীয় কিন্তু পদবীটা সমরেন্দ্রকে দিশেহারা করে দিচ্ছে – আদিত্য গোলস্‌বার্গ। তারাও তাকিয়ে আছে।\n“না।” সমরেন্দ্র বললেন, যা বলা বাঞ্ছনীয়।\n“হ্যাঁ” – এইটা মিথ্যে বললে তার অ্যাকাউন্টেবিলিটি নিয়ে টানাটানি পড়বে। সমরেন্দ্র যে পদে আছেন তাতে বহির্বিশ্বের এই নামটার সাথে পরিচিত থাকাটা প্রয়োজনীয়।\n“একটু বলুন এরা কারা” – সিঙ্ঘানিয়া জিগ্যেস করলেন।\n“এই মুহূর্তে পৃথিবীর সবচেয়ে বিপজ্জনক হ্যাকার গোষ্ঠী, যাদের কার্যকলাপ আর শুধু ভাইরাস নির্মাণ এবং ডিসট্রিবিউশনে সীমাবদ্ধ নেই।”\n“অতএব অন্যতম ডেঞ্জারাস এক্সট্রিমিস্ট গোষ্ঠীও বলা যায় কি? আপনার কাছে ওদের রিসেন্ট কার্যকলাপের কোনো তথ্য আছে?” – আদিত্য প্রশ্ন করলো।\n“না। নেই” – সমরেন্দ্র এটা বলাই শ্রেয় মনে করলেন।\n“আপনি মাওয়িস্ট বা আর্লি টোয়েন্টিফার্স্ট সেঞ্চুরির” – ইউরিকো এমনভাবে বললেন যেন সেই শতাব্দী পেরিয়ে গেছে – “ন্যাক্সালাইটদের সম্বন্ধে জানেন? ইন ইন্ডিয়ান কন্টেক্সট?”\n“হ্যাঁ, নিশ্চয়ই। আমরা কলকাতার বাঙালি, আর্লি টোয়েন্টিফার্স্ট সেঞ্চুরি ছাড়া আমাদের আছে কি?”\n“সাউথ এশিয়ায় রেডরাম রেনেগেড্‌স প্রায় সমগোত্রীয় ধরতে পারেন – পঞ্চাশ বছর পেরিয়ে গেলে বিপজ্জনকের মাত্রাটা আরো বিবর্তিত হয়ে যায়, ওরা বিবর্তিত মাওয়িস্ট্‌স বলতে পারেন।”\n“বেশ। তার মানে রেডরাম রেনেগেড্‌স রেড লেভেলের বিপজ্জনক” – সমরেন্দ্র এই পর্যায়ের ইতি টানতে চাইলেন। তার মানে কলকাতায় কোনো টেরোরিস্ট অ্যাটাক হবে? ওনার অ্যাড্রেনালিন রাশ হল যেন, ১০% হাতের মুঠোয় এসে গেছে প্রায়। কিন্তু সেরকম পরিস্থিতিতে তো একঝাঁক মিলিটারির আগমন হওয়ার কথা, তিনজনের নয় তো?\n“আসাদ ইব্রাহিম জন্মসূত্রে কাশ্মিরী। উনি এই সংগঠনের এই অঞ্চলের থিংক-ট্যাঙ্ক বলা যায়। ম্যাসাচুসেট্‌সে পড়াশোনা ও অধ্যাপনা করতেন। ওনার কার্যকলাপ ধরা পড়ার পর আন্ডারগ্রাউন্ডে চলে যান। গত দুই বছর উনি ভারতবর্ষের বিভিন্ন জায়গায় লুকিয়ে ছিলেন”।\n“আপনারা ধরতে পারেননি?”\n“ভারতবর্ষ বিশাল দেশ মিস্টার স্যান্যাল।”\nকর্পোরেশনের ব্যর্থতার দিকে আর কোন ইঙ্গিত নয়, সমরেন্দ্র স্থির করলেন।\n“উনি মাস তিনেক হল মারা গেছেন – এই তথ্য কনফার্মড” – সিঙ্ঘানিয়ার এই নিরাবেগ উচ্চারণ সমরেন্দ্রর হিসেব গন্ডগোল করে দিল, তাহলে আসাদ ইব্রাহিম নয়, অন্য কেউ সেই চোর? ওনাকে যে চোর-পুলিস খেলতে হবে এই ব্যাপারে উনি নিশ্চিন্ত হয়ে গেছেন। তবে পরের কথাগুলোর জন্য উনি প্রস্তুত ছিলেন না।\n“আপনি মাইন্ড ট্র্যান্সফারের কথা জানেন?”\n“না তো – কি?”\nআদিত্য গোলস্‌বার্গে বোধহয় কর্পোরেট মিটিং-এ সামারাইজেশন করতে ভালোবাসেন। তিনি বললেন – “মাইন্ড ট্রান্সফার এমন একটা প্রযুক্তি যার মাধ্যমে একজনের মন আরেকজনের মধ্যে ডেস্ট্রাকটিবল ট্রান্সফার করা যায়। ড্রেস্টাকটিবল – কারণ এতে ডোনার বডির – অর্থাৎ যার মধ্যে মাইন্ড ট্রান্সফার হচ্ছে, তার মন সম্পূর্ণ ইরেজ্‌ড হয়ে যায় এবং তিনি হয়ে যান অপর মনের অধিকারী। অত্যন্ত ব্যয়সাপেক্ষ এই প্রক্রিয়া এখনও সাধারণের আয়ত্ত্বে নেই বহির্বিশ্বে। প্রক্রিয়াটি আমাদের এক রাইভাল কর্পোরেশনের দ্বারা পেটেন্ডেড। মূলত যাতে উচ্চমানের রাজনীতিবিদ, বৈজ্ঞানিক, বুদ্ধিজীবিদের মনকে কার্যত অমরতা দেওয়া যায়, সেটাই এই প্রযুক্তির লক্ষ্য। গত দশ বছরে যত এস্পায়োনেজ, চোরাগোপ্তা কর্পোরেট যুদ্ধ হয়েছে তার অনেকটা এই প্রযুক্তি নিয়েই।”\n“রেডরামের হাতে চলে গেছে এই প্রযুক্তি?” – সমরেন্দ্র তার ঝুলে যাওয়া চোয়াল কোনমতে নাড়িয়ে বললেন।\n“সেটা আপনার না ভাবলেও চলবে” – আদিত্য বললেন – “আসাদের কোলন ক্যান্সার হয়েছিল। এবং যেহেতু তিনি আউটল তাই তার পক্ষে কোত্থাও এই ব্যাধির চিকিৎসা করা সম্ভব হয়নি। কিন্তু মৃত্যুর আগে তিনি একজন তরুণ, সুস্থতর মানুষের করোটিতে তার মাইন্ড ট্রান্সপ্লান্ট করে দিয়ে গেছেন।”\n“প্রযুক্তি তাদের হাতে না গেলে এটা সম্ভব কি করে?”\n“প্রযুক্তি বলতে আপনি যেটা বলছেন তার জন্য নিউরোসাইবারনেটিক্সের একটি হাসপাতালের ঘর লাগবে আর বাকিটা একটা বড়মাপের স্যুটকেসে এঁটে যাবে” – ইউরিকো হোয়াং বললেন – “আর এর পেছনে যে আমাদের রাইভাল কর্পোরেশনগুলির হাত নেই তা বলা যায় না”।\n“কিন্তু রেডরাম কি তাদের অব্যাহতি দেয় নাকি?”\n“একটা বাংলা প্রবাদ আছে ইন্সপেক্টর স্যান্যাল” – আদিত্য বললেন – “নিজের নাক কেটে পরের যাত্রা ভঙ্গ।”\n“এই যে ডোনার বডি – যার মাথায় এই মুহুর্তে পৃথিবীর সবচেয়ে বিপজ্জনক অ্যানার্কিস্ট মনটি নবজীবন পেয়েছে সে কলকাতায় ইনফিল্ট্রেট করেছে।”\n“সে তো কারা গত তিন মাসে ঢুকেছে তাদের…।”\n“অতটা সহজ নয়। ইনফিলট্রেট করেছে বললাম, পারমিট নিয়ে ঢোকেনি। আপনাদের রেকর্ডে যা তথ্য আছে তাতে কিছু হদিশ পাওয়া যাবেনা।”\n“আমার কাজটা বুঝতে পারছি।”\n“না – এখনও বোঝেননি” – ইউরিকো হাসছেন। তারপর কিছুক্ষণ বিহ্বল সমরেন্দ্রকে তারিয়ে তারিয়ে উপভোগ করে তারা বুঝলেন যে ব্যাপারটা আদপেই উপভোগ্য নয়।\n“উই নিড হিম অ্যালাইভ ইন্সপেক্টর” – আদিত্য নিজের করোটিতে টোকা দিয়ে বললেন – “দা মাইন্ড, ইউ আন্ডারস্ট্যান্ড? মুশকিল হল আসাদ ইব্রাহিম আমাদের খাতায় দীর্ঘদিনের ফেরারি। কিন্তু তার এই তরুণতর অবতার রেডরাম রেনেগেড্‌সদের চোখে এক মাসের ফেরারি।”\n“অর্থাৎ তাদের সবচেয়ে বড় জীবিত থিংক-ট্যাঙ্কের মাইন্ড হাইজ্যাক করে যিনি পালিয়েছেন রেডরামের উপায় নেই তাকে পৃথিবী থেকে সরিয়ে দেওয়া ছাড়া। এদের অনেক প্রতিপক্ষ গোষ্ঠী আছে, আবার আমরাও আছি। কিন্তু স্টালিনের মন চুরি করে পালিয়ে গেলে কি আর সোভিয়েত ইউনিয়ন ছেড়ে দিত?”\n“আমি বুঝতে পারছি না” – সমরেন্দ্র বললেন – “আপনারা বলছেন যে ডোনার বডির মন সম্পূর্ণ মুছে যাবে। তাহলে সে তো এখন আসাদ ইব্রাহিম – সে কীভাবে বুঝবে যে এই মন চুরি করে পালাতে হবে?”\n“সেটা আমাদের কাছেও স্পষ্ট নয় ইন্সপেক্টর। পৃথিবীতে যে পনেরোটা সফল এক্সপেরিমেন্ট হয়েছে মাইন্ড ট্রান্সফারের তাতে ডোনার বডির ব্যক্তিত্ব সম্পূর্ণ রিপ্লেসড হয়ে যায় ঠিকই, কিন্তু সেই রিপ্লেসড প্রাক্তন মনের একটা ট্রেস থেকে যায় আনকন্সাস হিসেবে – অবচেতন হয়ে যায় আগের মনটি। আবার যার মাইন্ড অমরতা পাচ্ছে তার শুধুমাত্র কনসাস ট্রান্সফার্ড হয়, আনকন্সাস নয়। ট্রান্সফারের পর বিগত মানুষটিকে বাঁচিয়ে রাখা সম্ভব হয়না, তাই মূলত যারা মূমুর্ষূ তারাই মাইন্ড ট্রান্সফার করান। আসাদ মারা গেছেন, কিন্তু আসাদের মাইন্ড যার শরীরে ট্রান্সফার্ড হয়েছে তাকে নিয়ে আমাদের তথ্য ন্যূণতম। সে কেমন দেখতে তাও আমরা জানিনা, আমাদের তথ্যে সে ভারতীয় এবং বাংলা ভাষা জানে। কেবলমাত্র রেনেগেড্‌সরা জানে সে কে। এবং – নাও দিজ কনসার্নস ইউ – এই শহরে তিনজন রেনেগেড অ্যাসাসিনেরও প্রবেশ ঘটেছে।”\n“তারা আসাদ, বা আসাদের মন নিয়ে -”\n“একজ্যাক্টলি। তারা এই মুহুর্তে সন্ধানরত, পেয়ে গেছে কিনা জানিনা। তাদের তিনদিন আগে এই শহরে প্রবেশ ঘটেছে আমরা জানি। এবার বলুন আপনার প্ল্যান অফ অ্যাকশন কি?”\nসমরেন্দ্রর মগজ ছুটতে আরম্ভ করেছে – “আপনারা এই অ্যাসাসিনকে আইডেন্টিফাই করতে পারবেন? মানে – আমাকে তথ্য দিতে পারবেন?”\n“তিনজনের মধ্যে দুইজনের।”\n“বেশ। আমাদের আপাতত কাজ হল তাদের শনাক্ত করে চিহ্নিত করা।”\n“এবং গ্রেফতার করা?”\n“অ্যাট লিস্ট একজনকে লিকুইডেট করা। বাকি দুজনের মধ্যে প্যানিক হবে, অতএব তারা যদি ডিসকানেক্টেড থেকে অপারেট করে তবে তারা যোগাযোগ করার চেষ্টা করবে বা একত্র হবে। দুজনকেই পাওয়া যাবে। তখন আমাদের কাজ তাদের কিচ্ছু না করে ট্রেস করে যাওয়া।”\n“তারা যখন এই আসাদ বা হুএভারকে প্রায় ধরে ফেলেছে তখন অ্যাকশন নেওয়া অন স্পট।”\n“এক্সিলেন্ট!” – ইউরিকো হোয়াং হাততালি দিয়ে উঠলেন – “এটা সম্ভব?”\n“চান্স ফ্যাক্টরের উপর অনেকটাই নির্ভর করছে। আমার আপনাদের তথ্য, আপনাদের ট্রেসিং প্রযুক্তি এবং তা অপারেট করার মত স্পেশালিস্ট দরকার।”\n“আমি উঠছি – আমার সাব-অর্ডিনেটকে ডকুমেন্টস দিয়ে দিন। আমার লজিস্টিক্স ইনফ্রাস্ট্রাকচার আমি দেখছি, আপনাদেরটা আপনারা। বাকি কথা ফোনে হবে।”\nসমরেন্দ্র জানালার কাঁচ দিয়ে এই আক্ষরিক অর্থেই কূপমন্ডুক শহরটার দিকে তাকালেন। ১০% নিশ্চিতভাবে তার হাতের মুঠোয় সার্ভিস আগ্নেয়াস্ত্রটির ঠান্ডা হাতলটার মত। তিনি হৃদয়কে ফুলপ্রুফ নির্মম করতে করতে দরজার দিকে এগোলেন।\n“তুমি কে? কি চাও?”\nসৃষ্টি প্রিয়দর্শিনী তার স্যাঁতস্যাঁতে কিচেনের এক কোনায় একটা কিচেন নাইফ বাড়িয়ে রেখেছেন আসাদ ইব্রাহিমের দিকে।\nআসাদ অন্ধকারে অন্ধকারের স্থাপত্য হয়ে দাঁড়িয়ে আছে। বেকবাগান অঞ্চলের আওয়াজ, সন্ধ্যেবেলায় বালক-বালিকাদের খেলার মাঝে চিৎকার এই ছোট্ট অ্যাপার্টমেন্টে চুইয়ে চুইয়ে ঢুকছে। আকাশে উড়ন্ত বিজ্ঞাপন মাঝে মাঝে আলোকিত করে দিচ্ছে ঘর, সৃষ্টির শরীরে আলো পড়ছে না, আলো পড়ছে আসাদের শরীরে। তারপর আবার সে অন্ধকারে।\n“কি চাও? দুদিন ধরে সিডিউস করেছ; এত কথা জানো কিভাবে আমাকে নিয়ে?”\n“আপনি হাত থেকে ওইটা নামান। আমি কথা বলতে এসেছি, জানাবো বলে এসেছি।”\n“শরীর চাও? এই শরীরে অবশিষ্ট যা আছে – চাও?”\n“আমি শরীর চাইনা। আপনি ওই শরীরে আর বেশিদিন বাঁচবেন না। আমিও না। শান্ত হন – কথা শুনুন।”\n“কিসের কথা? আমার ভয় লাগছে তোমার কথায়, স্মৃতি ফিরে আসাকে ভয় পাই আমি। আমি জীবনের শেষ বছরগুলো শান্তিতে মরতে পারবো না এতদিন সবকিছু সামলে নিয়ে? পুলিস ডাকবে তুমি?”\n“আমি পুলিসের লোক নই। পুলিস পেলে আমাকেই নিয়ে যাবে – আপনাকে নয়। আমার হাতে সময় নেই – প্লিজ ওটা রাখুন – আমার কথা শুনুন। স্রেফ আপনার জন্যই আমি কলকাতায় ইনফিল্ট্রেট করেছি, সোজা পথে নয় – আমাকে পুলিস, ইন্টারপোল খুঁজছে – আর রেনেগেডসরা আমাকে পেলে মেরেই ফেলবে।”\n“রেডরাম রেনেগেডস। আপনি যার ভিত তৈরি করে দিলেন, অথচ আপনাকে যারা ভুলে গেছে, জানে শুধু আপনার এলিয়াস। আপনাকে তারা চেনেনা, আমাকে ওরা খুঁজছে। ওদের বয়স অনেক কম, ওরা আপনাকে চেনেনা” – আসাদ সৃষ্টি প্রিয়দর্শিনীর হাত থেকে ছুরিটা নিয়ে নামিয়ে রাখে মেঝেতে। তারপর তার কম্পমান শরীরটাকে মাটিতে বসায়; সেও বসে সামনে।\n“তুমি তাহলে – এই বয়সে – কি করে চেনো আমাকে?”\n“সে সব বললে আপনি বিশ্বাস করবেন না। সে কথা থাক।”\n“কি সে কথা থাক? তুমি এই দুই সন্ধ্যেয় আমার আয়ু কমিয়ে দিয়েছ! ভেবেছিলাম অনেক দিন পরে একজন পুরুষ আমার শরীর চায়; কিন্তু তুমি আমার স্মৃতি নিয়ে টানাটানি করছো!”\n“শরীরই চাই। তবে ওভাবে নয়।”\n“কিভাবে? নিয়ে বিদেয় হও!”\n“আমার সময় নেই বেশি। আপনি এরকম হিস্টেরিকের মত করবেন না।”\n“ব্লাডি ইউ নো এভরিথিং অ্যাবাউট মি! এভরিথিং আই কেপ্ট কনসিল্ড সো লং…। আমার কি নিজের বলে স্মৃতিটুকুও থাকবে না?”\n“আমি আপনার সবকিছু জানি না। আপনি কলকাতায় আত্মগোপন করার পর কীভাবে ছিলেন জানিনা। স্রেফ তিনটে বছর জানি। তার আগের পঁচিশ বছর, তার পরের ষোল বছর – সে তো আপনারই রইলো!”\n“ওই তিনটেই তো সব” – ঠিক দুই মিনিট পরে সৃষ্টি প্রিয়দর্শিনী কাঁদতে শুরু করলেন – “স্বপ্ন, স্বপ্নভঙ্গ, দূঃস্বপ্ন – তোমরা – রেনেগেডরা – আমাকে কি ভাবো? হিরোইন?”\n“ভালোই হত ভাবলে। আপনার মতন পায়োনিয়ার ইনসারজেন্ট কজনই বা আছে বলুন। কিন্তু আপনিও চাইলেন ইতিহাস থেকে মুছে যেতে, আপনাকেও ইতিহাস থেকে মুছে দেওয়া হল।”\n“তাহলে – তুমি কি করে” – সৃষ্টি প্রিয়দর্শিনীর দৃষ্টি হঠাৎ জ্বলে উঠলো। তিনি এক ঝটকায় উঠে দাঁড়িয়ে ছুরিটা খুঁজতে লাগলেন – “এনহান্সড ফেরোমোন! তুমি মাইন্ড কন্ট্রোল করছ শয়তান!”\n“স্রেফ আপনাকে যাতে না হারাতে হয়! আমি আপনার মনের মধ্যে উঁকি মারিনি!” – পায়ের একটা জোরালো কিকে ছুরিটাকে আলমারির নিচে পাঠিয়ে দিল আসাদ, আর পেছন থেকে জাপটে ধরলো সৃষ্টির উত্তেজিত পলকা শরীরটাকে – “আমি অস্বীকার করছি না – আমার হাতে সময় নেই বিশ্বাস করুন!”\n“তুমি কাদের তৈরি?” – সৃষ্টি আসাদের হাতের বেষ্টনিতে ঘুরে গিয়ে সোজা ওর চোখের দিকে তাকিয়ে বললেন – “তুমি এস্পায়োনেজে ছিলে – না? তুমি – তুমি বাচ্চাগুলোদের ফাঁদে ফেলো না গিয়ে! গিগোলো হও যাও! আমাকে কেন?”\n“আমি কি ছিলাম আমার মনে নেই – ফেরোমন, হ্যাঁ – আপনাকে হারিয়ে ফেলতে চাইনি” – আসাদ সৃষ্টির দুইবাহু আঁকড়ে ধরে – “আপনি সিংক করছেন; শরীরের অবস্থা ভালো না।”\n“আর ঠিক করা যাবেনা – চাইও না ঠিক হতে।”\n“প্লিজ ডোনার নিন। সুস্থ শরীরে বাঁচুন!”\n“কিসের ডোনার? কি ডোনার?” – এবার কথা জড়াতে লাগলো সৃষ্টির।\n“আপনি বুঝবেন না। আপনি স্রেফ আমাকে সম্মতি দিন।”\n“বাস্টার্ড! সিন্থেটিক ফেরোমনের ঝাঁঝে আমাকে – আচ্ছন্ন করে – সম্মতি চাইছো?” – সৃষ্টি প্রিয়দর্শিনীর শরীর ছেড়ে দিতে শুরু করে – “তোমার ফেরোমন প্রাকৃতিক নয়, সিন্থেটিক। তুমি নিজেকে মানুষ মনে করো? তুমি এনহান্সড কীট একটা, পতঙ্গ। তোমার ফেরোমন কৃত্রিম। তুমি একটা কৃত্রিম মিউটেটেড মানুষ যে পোকার মত নিজের অমানুষ গ্লান্ডস নিয়ন্ত্রণ করতে পারে। আর তার ছিল কথার ফেরোমন, রেটরিকের ফেরোমন, স্বপ্ন দ্যাখানোর ফেরোমন, বিদ্রোহের ফেরোমন …।”\nআসাদ ইব্রাহিমের কন্ঠ বাষ্পে আটকে যায়। সে জিগ্যেস করে – “কার?”\nসৃষ্টি প্রিয়দর্শিনী সেই যুবকের বাহুতে জ্ঞান হারাতে হারাতে বলেন – “ওই বাস্টার্ডটার। আসাদ ইব্রাহিমের…।”\n৫। ফেয়ার ট্রায়াল\nমাথার পেছনে হাত তুললো আসাদ ইব্রাহিম। ফাঁকা হসপিটালের করিডোরে কুড়ি ফুট দূরে দুটি মৃতদেহ। আরো দূরে বিভিন্ন অবস্ট্যাকলের পিছনে পাঁচ জোড়া পিস্তল ওর দিকে তাক করা। ও নিজের পিস্তল সামনে ছুঁড়ে দিয়েছে।\n“আসাদ ইব্রাহিম!” – সমরেন্দ্র স্যান্যালের কন্ঠ গর্জে উঠলো – “তোমার নিষ্কৃতির কোন উপায় নেই আর! আমরা ফেয়ার ট্রায়ালের প্রতিশ্রুতি দিচ্ছি! তুমি তোমার আইনজ্ঞ বেছে নিতে পারো যে কোন দেশের! পালাবার চেষ্টা করলে মরবে না, নিম্নাঙ্গ ঝাঁঝরা হয়ে যাবে!”\n“আমি পালাবার চেষ্টা করছি না” – আসাদ বললো – “আমি শুধু আমার অপরাধ কি জানতে চাই।”\n“ট্রিজন। স্যাবোটাজ। কর্পোরেশনের বিরুদ্ধে নাশকতা। অন্তত দুটি টেরোরিস্ট অ্যাটাকের মাস্টারমাইন্ড তুমি যার ফলে অ্যাট লিস্ট তিরিশজনের মৃত্যু হয়েছে, বহুমূল্যের প্রপার্টি নষ্ট হয়েছে!”\n“ডাজ দ্যাট বয়েল ডাউন টু আ ডেথ সেন্টেন্স?”\n“না। লাইফ সেন্টেন্স – ইয়েস। আমরা ফেয়ার ট্রায়াল…।”\n“অফিসার। আপনাদের প্রতিটা কথা রেকর্ডেড হয়ে লাইভ চ্যানেলে ব্রডকাস্ট হচ্ছে, আমরা আপনাদের চ্যানেল হ্যাক করেছি। দিজ প্লেস ইজ বাগ্‌ড!”\n“হোয়াট দ্য হেল?” – বলে উঠলেন নরেন্দ্র সিঙ্ঘানিয়া।\n“তাতে কি আসাদ? আমরা যা বলছি সজ্ঞানে বলছি।” – সমরেন্দ্র বললেন। তার আগ্নেয়াস্ত্রর লেজার আসাদের হাঁটুতে তিরতির করে কাঁপছে, তিনি এগোচ্ছেন।\n“আপনি আমার যা যা অপরাধের খতিয়ান দিলেন তা অসম্পূর্ণ অফিসার। আপনার রেকর্ডস অসম্পূর্ণ।”\n“উইল ইউ অ্যাডমিট ফার্দার ক্রাইম্‌স?”\n“এক মিনিট – কর্পূর, রেকর্ডার অন করো! স্পিক, আসাদ ইব্রাহিম।”\n“অফিসার – আমি শুধুমাত্র একজন সত্তর বছর বয়স্ক বৈজ্ঞানিক নই, আমি একজন বছর তিরিশের যুবকও বটে, যদিও আমার শরীরের বয়সটা আমি আর জানিনা একজ্যাক্টলি। তবে আপনাকে আমি বোধহয় বিনাঅস্ত্রেই ম্যানেজ করতে পারবো।”\nপ্রোভোকেশন ছাড়া তো গুলি করা যাবে না – সমরেন্দ্র ভাবছেন।\n“২০৩ নম্বর ঘরে” – পিছনদিকে আঙুল দেখালো আসাদ – “একজন মহিলার মৃতদেহ আছে। সৃষ্টি প্রিয়দর্শিনী – ঝুলন প্রাইমারি স্কুলের অংক টিচার, বেকবাগানে থাকতেন, সিঙ্গল। তাকে স্ট্র্যাঙ্গেল করে হত্যা করা হয়েছে।”\n“চেক করো!” সমরেন্দ্র চিৎকার করলেন। একজন সশস্ত্র পুলিস দৌড়ে চলে গেল ঘরটির দিকে। হসপিটালটি এখন আর তেমন চলেনা, কিন্তু এরা কীভাবে অনুপ্রবেশ এবং আয়ত্ত্ব করলো তার বিন্দুমাত্র হদিশ সমরেন্দ্রদের নেই। এখন যে দুজন রেনেগেড অ্যাসাসিন মৃত, তারা শুধুমাত্র তাদের ট্র্যাক করে এখানে হাজির হয়েছিলেন। তখন শুটআউট শুরু হয়ে গেছে প্রায় মিনিট পনেরো, হসপিটাল থেকে আতংকগ্রস্থ মানুষ পালিয়েছে স্রেফ যারা অসুস্থ তারা ছাড়া।\n“ডেড বডি আছে স্যার! ফিমেল!”\n“গলায় সবকটা আঙুলের ছাপ আমার। ঘরের সিসিটিভিতে কিচ্ছু পাবেন না। আমার কথা ছাড়া কোন এভিডেন্স নেই।”\nকি চায় কি লোকটা?\n“ভদ্রমহিলা ধর্ষিত। সিমেন টেস্ট করে আমারটা পাবেন। ধর্ষণ করা হয়েছে তার মৃত্যুর পর।”\nসমরেন্দ্র ২০৩ নম্বর ঘরে উঁকি দিলেন। ধর্ষণের চিহ্ন এই দূরত্ব থেকেও বিদ্যমান কারণ মৃতার শরীরে একটা চাদর শুধু, সেটার তলার দিকটা তোলা – নিম্নাঙ্গ আলোয় উন্মুক্ত। অসম্ভব ঘৃণায় তার মাথাটা গুলিয়ে উঠতে শুরু করলো। যিনিই হন এই ভদ্রমহিলা, এই অপমান কেউ ডিজার্ভ করেনা। তার আগ্নেয়াস্ত্রর লেজার এবার আসাদ ইব্রাহিমের মাথার পেছনে কাঁপছে।\n“আসাদ ইব্রাহিম। তুমি একজন পলিটিকাল এক্সট্রিমিস্ট! কিন্তু তুমি একজন বুদ্ধিজীবি ছিলে, একজন প্রজ্ঞাবান শিক্ষক, গবেষক!”\n“আমি এখনও সেই মনের অধিকারী অফিসার। আসাদ ইব্রাহিম ছাড়া আমার কোন পরিচিতি নেই।”\n“এই কাজ সেই ব্যক্তি করতে পারেনা!”\n“একটা নতুন, সবল শরীর পেতে হয় স্রেফ। আর কিছু নতুন হরমোন।”\n“তাহলে একটা লেফট র‍্যাডিকাল রাজনৈতিক দলের এই পরিচিতি তুমি দিতে চাও পৃথিবীকে?”\n“এই পরিচিতি দিয়ে আমি নিজেকে সেই রাজনীতি থেকে বিচ্যূত করতে চাই” – আসাদ সমরেন্দ্রর দিকে মাথা ঘোরালো, তারপর নামিয়ে নিল কন্ঠস্বর – “সেটা আমার চাহিদা নয়, বাসনা বলা যায়, আমার নিয়ন্ত্রণে নেই। এইমুহূর্তে আমি যা চাই তা মাইন্ড কন্ট্রোল করে পেয়ে যাবো অফিসার। সিন্থেটিক ফেরোমন, আমার শরীরের বোধ বলে আমি জেনেটিকালি কাস্টমাইজড মানুষ; আমার শরীর থেকে ফেরোমনের ক্ষরণ হয় যা আমি নিয়ন্ত্রণ করতে পারি। ফেরোমন কিছু মাত্রায় মাইন্ড কন্ট্রোল করতে পারে। আমি জানি ২০৩০ সালে আটকে থাকা আপনারা বুঝতে পারছেন না জিনিসটা কি, আপনাদের পাঁচজনের যে কোনো একজন আমার শিকার হতে পারেন। বিশেষ করে ওইদিকে একজন মহিলা আছেন দেখতে পাচ্ছি – আমার লক্ষ্য এখন তার ঘৃণা।”\n“তুমি কি চাও কি আসাদ ইব্রাহিম?” – সমরেন্দ্রর কন্ঠে ঘৃণা আর বিস্ময় যুগপৎ। ট্রিগারে তার আঙুল কাঁপছে।\n৬। কেউ না\n“আমার মেয়ে আমাকে আগের মত করে চিনতে পারবে না তো” – ফুঁপিয়ে ফুঁপিয়ে বললেন প্রৌঢ়া।\nতার সামনে বসা তিনজন যুবক-যুবতীর একজন আশ্বাস দেয় – “ফুফু কে বলেছে পারবেনা? ও জানবে আপনি আজীবন কি করেছেন ওর জন্য – কত কষ্ট করে মানুষ করেছেন।”\n“মাকে ছোটবেলায় কেমন করে দেখতো মনে পড়বে?”\nএকজন যুবতী প্রসঙ্গ ঘোরায় – “ফুফু ওর মাথার মধ্যে যে মনটা আছে সেটা কত জ্ঞানী জানো? কত পড়াশোনা করেছে, কোথায় করেছে জানো? সেসব কি ও এই জীবনে পারতো? তুমি ওর কে কি সেটা চিনিয়ে দেওয়ার দায়িত্ব আমাদের তো – কাঁদে না ফুফু – আর এসব কথা যেন কেউ টের না পায়।”\nএন্টালির বাড়িটির ছাদে তখন একজন যুবতী কানে হেডফোন লাগিয়ে কিছু একটা শুনছে। তার দৃষ্টি শহরের দিকে, তার মন অতীতচারী, তার মনযোগ তারে বয়ে আসা রেকর্ডেড কন্ঠে। আদ্যিকেলে এম্পিথ্রি প্লেয়ার, কারণ শব্দকে ব্লুটুথের মাধ্যমে হাওয়ায় তরঙ্গে ভাসানো যাবেনা। কয়েকদিনের মধ্যে ধ্বংস করে দিতে হবে অডিও ফাইলটা, নির্দেশ সেরকমই।\nযুবতী শুনছে পুরুষের কন্ঠ, আর ওর শরীরের মধ্যে নতুন পাওয়া একটি চেতনা উদ্রেক করছে, নির্মাণ করছে কিছু জবাব। সেই জবাবের কোন কন্ঠস্বর নেই, অবয়ব নেই।\nকন্ঠ আসাদ ইব্রাহিমের। জবাব সৃষ্টি প্রিয়দর্শিনীর। এই দুটি নামই যুবতীর কাছে এতদিন অচেনা ছিল, সে তো এই শহরের কিশোরী ডেলিঙ্কুয়েন্টদের একজন।\nকিন্তু এখন তো সে’ই সৃষ্টি প্রিয়দর্শিনী। তার বাইশ বছরের শরীরটা মাঝবয়েসী মনটাকে চিনতে শুরু করেছে, তার শরীরের মধ্যে সদ্য বাসা বাঁধা নতুন মনটাকে।\nমাইন্ড ট্র্যান্সফারের প্রযুক্তি এখনও ত্রুটিহীন নয়। আমি জানি না আমি আগে কে ছিলাম, আমাকে জানানো হয়নি। আসাদ ইব্রাহিম যদি আমাকে বেছে নিতেন নিজে, যদি আমার সাক্ষাৎকার নিতেন, হয়তো তাহলে মনে থাকতো। কিন্তু তিনি তখন মৃত্যুশয্যায়। আমাকে বেছেছিলেন তার জুনিয়র কমরেডরা।\nতাছাড়া আমার নিজের পূর্বপরিচিতি জানার ইচ্ছেও নেই।\nমাইন্ড ট্রান্সফারের প্রযুক্তি ত্রুটিহীন নয় এখনও। আমাদের এই প্রক্রিয়া সম্পূর্ণ করতে হয়েছে গোপনে, কর্পোরেশনের চোখের আড়ালে; ত্রুটি থেকে যাওয়া স্বাভাবিক। আপনার ক্ষেত্রে হয়তো ত্রুটি আরো বেশি থাকবে।\nআমি যখন আমার নতুন মন পেলাম, তখন আমি আসাদ ইব্রাহিম, কর্পোরেশনের বিরুদ্ধে জেহাদের প্রথম সারির মেধা, যার তত্ত্ব অনুযায়ী আমাদের অন্তর্ঘাতের সময় হয়ে এসেছে সাইবারবিশ্ব থেকে মূর্তবিশ্বে নেমে আসার। আমার নতুন মন পাওয়ার পর আসাদ ইব্রাহিমের মেধা, জ্ঞান, বুদ্ধি, অভিজ্ঞতা সবকিছুই আমার দ্বিতীয় প্রকৃতি হয়ে গেছে, প্রথম প্রকৃতি যদি আমার শরীর হয়। আসাদের চাইতেও স্পষ্ট, কারণ আসাদের করোটিতে কোনো ন্যানোচিপ ছিলনা, আমার আছে। আসাদকেও যে স্মৃতি মন হাতড়ে খুঁজে নিয়ে আসতে হত আমার কাছে তা স্পষ্ট, আমি স্মৃতি খুঁজে পাই দ্রুত, রিপ্লে করতে পারি যতবার চাই। আমার মনের মধ্যে একটি ডেটাবেস, একটি স্মৃতির মিডিয়া প্লেয়ার আছে বলতে পারেন। আপনারও থাকবে।\nআপনার কাছেও সব স্পষ্ট হয়ে যাবে, যা কিছু ধূসর হয়ে গেছে, যা কিছু ভুলতে চেয়েছেন এবং পেরেছেন সতেরো বছর ধরে। আসাদ ইব্রাহিম, রেডরাম রেনেগেড, কর্পোরেশন রাজের বিরুদ্ধে যুদ্ধ, আপনার দ্রোহের যৌবন – সবকিছু। জানিনা, তা কতটা শুভ।\nতবে একটা কথা জানাই আপনাকে। সবকিছু ডেটা, তথ্য হয়ে যাবে। সব আবেগ মুছে যাবে দেখবেন। মাইন্ড ট্রান্সফার এখনও আবেগ, অবচেতন, ইরর‍্যাশনালকে ট্র্যান্সফার করতে শেখেনি। আমাদের স্মৃতির সঙ্গে আমাদের আবেগের সম্পর্ক হয়ে যাবে নতুন।\nআপনি আপনার আবেগ থেকে মুক্তি পাবেন।\nআমি আসাদের আজীবন জানি, কিন্তু জানিনা তার আবেগ কেমন ছিল। তার যুক্তি আমার করায়ত্ত্বে, জানিনা তার মৃত্যুর সময়ের বোধগুলি। জানি না মৃত্যুর সময়ে তার আপনাকে নিয়ে কোনো অনুশোচনা ছিল কিনা।\nআসাদ পন্ডিত ছিলেন, আমি এখন যতটা পন্ডিত। আসাদ আকর্ষনীয় ছিলেন, আমার মত শারিরীক আকর্ষণ নয়। বোধ করি তার জ্ঞান, প্রজ্ঞা, মেধা তার অবয়বকে ভিন্ন সৌন্দর্য দিত, আমার অবয়বে তার সংশ্লেষ ভিন্নতর হয়তো। আমার শরীরে ট্যাটু আছে, আসাদের ছিল না। আমার যে জেনেটিকালি ডিজাইন্ড ফেরোমন, তাও আসাদের ছিল না। আমি যে কে ছিলাম, তাই তো জানিনা আমি। তবে রেডরাম রেনেগেডের কোন তরুণতর জেহাদি হয়তো, হয়তো আমি আসাদের ভক্ত ছিলাম, নয়তো নিজেকে এভাবে ডোনার কেন করে ফেললাম? নিশ্চয়ই আমার কমরেডরা কোন কারণে আমাকে যোগ্য ভেবেছিলেন আসাদ ইব্রাহিমের মননকে জীবিত রাখার কাজে।\nআসাদ আকর্ষনীয় ছিলেন। নারী-পুরুষ নির্বিশেষে আকর্ষিত হত; আসাদের প্রেমিকা ছিলেন অনেকে। বিবাহে বিশ্বাস করতেন না তিনি, বহুগামী ছিলেন। তার জীবনে আসা প্রতিটি নারীকে আমি পুঙ্খানুপুঙ্খ চিনি, তার স্মৃতির মারফত। কিন্তু কেন তাহলে শুধুই আপনার স্মৃতিগুলোই ঘুরিয়ে ফিরিয়ে দেখতাম?\nআপনি – সৃষ্টি প্রিয়দর্শিনী – আমাদের মুভমেন্টের ভিত তৈরি করে দিয়েছিলেন। আইএমএফের ডেটাবেস ধুলোয় পরিণত হয়েছিল আপনার তৈরি করা ভাইরাসে। অথচ আপনার নাম কেউ জানেনা, জানে শুধু আপনার এলিয়াস – এরিয়াডনে।\nআমাদের মুভমেন্টের ইতিহাসে কিংবদন্তী এরিয়াডনেকে আমি দেখলাম আসাদের চোখ দিয়ে – আসাদ যা দেখেছেন, আসাদ যা শুনেছেন, যেভাবে আসাদ আপনাকে স্পর্শ করেছেন, আসাদের যা ভাবনা আপনাকে নিয়ে – সব আমার নখদর্পনে। তার উপর ভিত্তি করেই বলছি, আসাদ আপনাকে ভালোবাসেননি যেভাবে আপনি আসাদকে ভালোবেসেছিলেন।\nনতুন কথা কিছু বললাম না। আপনাদের সময়ের কজনই বা আর জীবিত আছেন? কজনই বা আর মুভমেন্টে আছেন? কজনই বা আর মনে রাখেন আপনার কথা? মনে রেখে বলবেনই বা কজন? বিপ্লবের প্রস্তুতিতে ভালোবাসা অকিঞ্চিতকর। বিপ্লবের জোয়ারে ব্যক্তিগত আবেগ খড়কুটো। আপনি – আমাদের ভিতের জননী স্রেফ সেকেলে আবেগের প্রতিভূ হয়ে থাকলেন আমাদের ইতিহাসে।\nআপনার ভুল ছিল কি আপনার আবেগ? জানি না। আমার আবেগ কি ভুল? কে জানে! যে বিদূষী, স্থিতধী, সুন্দরী সৃষ্টি প্রিয়দর্শিনী আসাদ ইব্রাহিমের প্রেমে পড়েছিলেন তাকে আমি দেখেছি প্রথম পুরুষে। আমি যখন আসাদের স্মৃতি দেখি ফিরে ফিরে দেখি আপনি সেই প্রথম থেকে শেষ দিন অব্দি – যেদিন ক্যাঙারু কোর্টে আপনার দন্ড হল, স্থির হল আপনার সমস্ত পরিচিতি মুছে দিয়ে ইন্স্যুলেটেড কলকাতায় পাঠিয়ে দেওয়া হবে যেখানে আজীবন বহির্বিশ্ব এবং মুভমেন্ট থেকে বিচ্ছিন্ন থাকবেন আপনি – আপনি একই মুগ্ধতা নিয়ে আসাদের দিকে তাকিয়ে থাকতেন যখন আসাদ কথা বলতেন।\nআসাদ বাগ্মী ছিলেন, ভাষার অন্যতম শ্রেষ্ঠ কারুশিল্পী। মুগ্ধ তো হতেই হয়। কিন্তু আপনিই তো দেখছিলেন যে মানুষ হিসেবে আপনার মূল্য, আপনার চাহিদার মূল্য তার কাছে শুন্য হয়ে যাচ্ছিল – তাহলে আর মুগ্ধতা কেন? যখন আপনি ভঙ্গুর নিউরোটিক ধ্বংশাবশেষে পর্যবসিত হচ্ছেন তখন আপনি হয়ে গেলেন করুণার পাত্রী, বিদ্রোহের-বিপ্লবের সুদীর্ঘ কার্যক্রমে অক্ষম ও অনুপযুক্ত। আপনি তো আসাদের ত্রুটিগুলো দেখতে পাচ্ছিলেন – তাও কেন মুগ্ধতা থাকতো?\nআসাদ একাধারে আপনার শিক্ষক, আপনার তাত্ত্বিক গুরু, আপনার রাজনীতির নেতা, আপনার বিদ্রোহের কান্ডারী – তাই বলেই তো? আসাদ সবসময়েই আপনার চাইতে উচ্চতর – তাই? আসাদ ইব্রাহিম প্রশ্নাতীত – তাই? কিন্তু এই পুরুষোত্তম কীভাবে অত্যন্ত কম বয়সে শ্রদ্ধা অর্জন করতে পারে যে সর্বোত্তম নারী – তার একটু একটু করে ভাঙতে থাকা দেখতে পেলেন না? বা দেখেও কিছু করলেন না? আপনি নিমজ্জিত হয়ে যাচ্ছিলেন প্রেমে, অথচ তার কোন মর্যাদা নেই। আপনার পরিচিতি পর্যবসিত হচ্ছিল শুধু মেলোড্রামাটিক প্রেমে, অথচ আপনি আমাদের প্রথম সারির অ্যাক্টিভিস্ট-তাত্ত্বিক, আপনি আপনার প্রেমিকা-সত্ত্বা থেকে পালাবার চেষ্টা করছেন, নিজের সত্ত্বা নিজের কাছেই লজ্জার হয়ে পড়ছে, অথচ আরো গভীরতর প্রেমে নিমজ্জিত হয়ে পড়ছেন!\nআপনার ‘অবসরপ্রাপ্তি’-র পর আসাদ আপনার খবর রাখতেন। কিন্তু আসাদ তো সবার খবর রাখতেন, তার স্মৃতি ঘেঁটে তো বুঝতে পারছিনা, তার চিন্তাপ্রণালীর বাহক হয়ে তো বুঝতে পারেছিনা সেই খবর রাখার মধ্যে অতিরিক্ত কিছু ছিল নাকি। তাহলেও বুঝতাম কিছু একটা মূল্য আছে।\nআমি কে ছিলাম, কি ছিল আমার ব্যক্তিত্ব, আবেগের স্থাপত্য আমি জানি না – কিন্তু আসাদ ইব্রাহিমের স্মৃতি বারবার এপাশওপাশ করতে করতে আমিও আপনাকে মুগ্ধতা বিনা দেখতে পারিনা, আপনি যেমন মুগ্ধতা ছাড়া আসাদকে দেখতে পারেননি। এই মুগ্ধতার তো সর্বনাশ ছাড়া অন্য কোনো নিষ্পত্তি নেই! আপনার স্মৃতিই আমাকে কি এক ভিন্ন আত্মতা দিলো যে আমি ঠিক আসাদ ইব্রাহিমের নবজন্ম হয়ে উঠতে পারলাম না সৃষ্টি, আমার আপনার দুয়ারে সব খুইয়ে আসা ছাড়া কিইবা আর উপায় ছিল? আমি তো আসাদ হতে পারছি না! আমি তো আমিতেও ফিরে যেতে পারছিনা আর! এ কি শুধুই আমি তরুণতর শরীরের অধিকারী বলে?\nআমি পালিয়েছি। হয়তো বিপ্লবের রণক্ষেত্র ছেড়ে পালানোটা সম্ভব আমি আসাদের মনের বাহক বলেই। আমার পিছনে রেডরামের ঘাতকরাও আসবেন। বিপ্লবী রাজনীতি এমনই ছিল সৃষ্টি, চিরকাল – আমরা নিজেদেরকেই সন্দেহ করি বেশি, আমাদের সুপারইগো নেতৃত্বের সঙ্গে মতের অমিল হলে প্রথমে আমরা নিজেদের নামে মারি, মানে মারি, তারপর জানে মারতেও হাত কাঁপে না, আমাদের মধ্যে নেতৃত্বলিখিত নিয়মই সর্বেসর্বা, প্রশ্নাতীত। বিপ্লব আসছে – এই অজুহাতে দলের মধ্যে স্বৈরতন্ত্র চালু করতে আমাদের হৃদয় কাঁপে না। তাই আমি যেহেতু ফেরারি, মৃত্যু বিনা আমার নিষ্পত্তি নেই।\nকিন্তু আমি তো আসাদ ইব্রাহিমের বুদ্ধির বাহকও! তাই, কিছু একটা তো করতে হয়…।\nআপনি আমার সামনে শুয়ে আছেন এখন। যে কোন মুহুর্তে ঘাতকদের আবির্ভাব হবে, তার আগে এই রেকর্ডিং হাতবদল হয়ে যাবে। কলকাতায় আমাদের কমরেড সেইসব যাবতীয় সরঞ্জাম উধাও করে দিয়েছে যাতে প্রমাণিত হতে পারে যে আপনার মাইন্ড ট্রান্সফার হয়েছে। আপনার মারণ রোগাক্রান্ত শরীর এখন মনশুন্য, আপনার মন তরুণতর একটি শরীরে ইমপ্লান্টেড হয়েছে।\nফারহা এহসান খুব ভালো মেয়ে সৃষ্টি, সে আপনার জ্ঞান, মেধা, বুদ্ধিকে জীবিত রাখবে, হয়ে উঠবে বিপ্লবের নতুন দিশারী। শুধু আপনার আর আমার সমান্তরাল আবেগের বর্জ্য পদার্থের উত্তরাধিকারী কেউ থাকবে না।\nকর্পোরেশন এবং পুঁজিবাদ যে প্রযুক্তিতে তাদের দৃষ্টিতে শ্রেষ্ঠতর মানুষদের অমরতা নিশ্চিত করছে সেই উদ্দেশ্যে সেই প্রযুক্তি কেন ব্যবহার করবে এক বামপন্থী বিপ্লবী গোষ্ঠী? কি প্রয়োজন আসাদ ইব্রাহিমের মগজ বাঁচিয়ে রাখার? যে মুভমেন্ট পিতৃটোটেমের অমরতার উপর নির্ভরশীল সেই মুভমেন্টকে মুছে দিয়ে শুন্য থেকে শুরু করা উচিত।\nআমি আপনার সাথে যা করেছি তা ধর্ষণই, ফেরোমন ব্যবহার করে আপনার মন নিয়ন্ত্রণ; আমি আপনার সাথে যা করবো এখন তা আরো গর্হিত, আপনাকে আমার মৃত্যুদন্ডের অজুহাত করছি, নাকি চরিতার্থ করতে চলেছি আমার কাম? জানি না, আমি উদ্ধার হতে চাইনা। আমি আসাদ ইব্রাহিমকে কলঙ্কিত করতে চাই; তার ওপর ঈর্ষান্বিত হয়েই হয়তো, বা হয়তো এইজন্যই যে আমি তো রেডরাম রেনেগেডসদের কাউকে বোঝাতে পারবো না কখনো যে আপনার সঙ্গে যা করেছিল আসাদ তা অক্ষমনীয়।\nআমার কৈশোরোচিত আবেগই হয়তো এই নীতিবোধের কারণ। আমি আসাদ ইব্রাহিম হতে পারিনি, আপনার স্মৃতি হতে দেয়নি।\nতবে একটা গ্রহণযোগ্য কারণও আছে – আমি চাইনা আপনার মনের তরুণতর বাহকের আমার প্রতি কোন শ্রদ্ধা থাকুক – আমি চাই সে ঘৃণা করতে শিখুক আমাকে। ব্যক্তি আর ভাবনা আলাদা, আসাদ ইব্রাহিমের ভাবনার জয় হবেই। ব্যক্তির কোন ভবিষ্যৎ না থাকলেও হয়।\nআমি আপনাকে ভালোবেসেছিলাম সৃষ্টি প্রিয়দর্শিনী।\nFeatured Image by Shenjuti Dutta\nI will request readers not to republish this work of fiction without attribution, or adapt it into any other derivative form for commercial purpose without the permission of the writer.\nNext PostNext Fault-Intolerant by Isaac Asimov